Uspostavljanje mreže vladinih i nevladinih aktera u obrazovanju odraslih u Brčko distriktu BiH\nU okviru ovog projekta, 06.11. u Brčkom, održan je inicijalni sastanak budućih partnera iz Brčko distrikta BiH, tokom kojeg su definisane neke od potreba javnog, privatnog i civilnog sektora iz oblasti obrazovanja odraslih i promovisani benefiti lokalnog partnerstva.\nDVV International – Ured za Bosnu i Hercegovinu i Odjeljenje za obrazovanja pri Vladi Brčko Distrikta BiH u saradnji sa Asocijacijom za lokalne razvojne inicijative ALDI, realizuju projekat „Uspostavljanje mreže vladinih i nevladinih aktera u oblasti obrazovanja odraslih u Brčko distriktu BiH“, uz finansijsku podršku Ministarstva za privrednu saradnju i razvoj SR Njemačke.\nIdeja za uspostavljanje mreže vladinih i nevladinih aktera u obrazovanju odraslih rezultat je okruglog stola „Unapređenje saradnje obrazovanja odraslih i privrede“, održanog krajem 2019. godine u Brčkom za predstavnike nadležnih institucija i drugih relevantnih aktera.\nOsnovni cilj projekta je uspostavljenje institucionalne saradnje na polju obrazovanja odraslih, te razvijanje i jačanje svijesti o značaju zajedničkog djelovanja u oblasti obrazovanja odraslih.\nSastanku su pored predstavnika Asocijacije za lokalne razvojne inicijative ALDI, prisustvovali i predstavnici Vlade Brčko distrikta BiH, obrazovnih institucija, udruženja poslodavaca te predstavnici civilnog sektora.\nU planu je i organizacija treninga za članove lokalnog partnerstva, kako bi se usvojila specifična znanja i vještine, unaprijedila postojeća struktura i instrumenti za koordinaciju i razmijenile ideje unutar partnerstva.


Prirodno-matematički fakultet > Vesti > Aktuelnosti > Departman za hemiju, biohemiju i zaštititu životne sredine obeležava 22. mart - Svetski dan voda\nPrema podacima UN, više od milijardu ljudi na Zemlji nema stalan pristup zdravoj vodi, te je, da bi se još više istakao značaj brige o vodi, period od 2005. do 2015. proglašen dekadom voda pod geslom "Voda za život", a generalna skupština UN je u decembru 2010. proglasila 2013. za Međunarodnu godinu saradnje u oblasti vode. Ove godine se Svetski dan voda obeležava pod sloganom "Upravljenje otpadnim vodama", a centralna proslava će biti u Holandiji.\nDepartman za hemiju, biohemiju i zaštitu životne sredine obeležava ovaj dan učešćem na tribini "Put oporavka bolesnog vodotoka" koja se održava u Vrbasu, u svečanoj sali Gimnazije "Žarko Zrenjanin", 21. marta u 10 časova. Na tribini će govoriti dr Srđan Rončević i dr Dejan Krčmar sa ovog departmana.\nInače, dr Rončević će održati još jedno predavanje "Zagađeni sediment - ekološka bomba" na svečanoj tribini "Zaštita voda u Vojvodini" u okviru Novosadskog proleća, 22. marta, u 12h, u Amfiteatru na SPENS-u, u organizaciji Pokreta gorana Novog Sada. Na tom skupu prisutnima će se obartiti i stručnjaci sa Poljoprivrednog fakulteta koji će govoriti o kanalima na teritoriji grada i inženjeri iz JKP "Vodovod", koji će govoriti o izvorištima grada Novog Sada.


Rukometni savez Srbije kažnjen zbog otkazivanja meča s Kosovom - Index.ba\nRukometni savez Srbije kažnjen zbog otkazivanja meča s Kosovom\nEvropska rukometna federacija (EHF) kaznila je Rukometni savez Srbije novčanom kaznom od 15.000 eura i zabranom organizovanja turnira za nacionalne timove juniorskih kategorija u trajanju od dvije godine.\nOdluka je donijeta zbog otkazivanja martovskog kvalifikacionog turnira za juniorke na kome je trebalo da učestvuje i selekcija Kosova.\nKako se dodaje u obrazloženju odluke, Srbija bi pola novčane kazne trebalo da plati odmah, a drugu polovinu tokom dvije godine koliko će RSS biti na “uslovnoj”.\nEHF je saopštio i da je uzeo u obzir bezbjednosne rizike koje je Srbija navela kao razlog za otkazivanje meča, ali su poručili je utakmica mogla da bude održana, te da je i sam EHF razmatrao eventualne bezbjednosne rizike.\nJuniorske selekcije Srbije i Kosova trebalo je u Kovilovu da odigraju utakmicu 23. marta, ali je odlukom ministra unutrašnjih poslova Nebojše Stefanovića ona otkazana iz “bezbjednosnih razloga”.\nPrethodni članakOtac Selmira Mašetovića stupio u kontakt sa sinom: Dobro je, nije se žalio ni na šta\nNaredni članakHrvatska: Oteli maloljetnika, polili ga motornim uljem te prebili, počinioci od ranije poznati policiji


UPOZORENJE STRUČNJAKA: Mutirani soj virusa bi sa životinja mogao da pređe na druge životinje, pa opet na ljude! | Novosti.RS\nDirektor organizacije "Welcome trust" smatra da bi prelaskom na druge životinje mutirani soj korona virusa mogao da se vrati u ljudsku populaciju u budućnosti, prenosi BBC.\nIz Evropske agencije za bezbednost hrane tvrde da je rizik od prenošenja mutiranih sojeva Sars-CoV-2 virusa preko životinja i njihovih proizvoda veoma mali, ali da je važno da ljudi izbegavaju bliski kontakt sa farmama vizona.\nSvetska organizacija za zdravlje životinja pozvala je zemlje da nadgledaju sumnjive vrste, kao što su vizoni i rakunoliki psi, zajedno sa ljudima koji su sa njima u bliskom kontaktu, zbog potencijalnih rizika po javno zdravlje.\nProfesor Anders Fomsgard sa instituta u Kopenhagu navodi da se mutacije dešavaju sve vreme, ali samo ponekad kod proteina koji je na meti vakcina.\nSvetska zdravstvena organizacija tvrdi da su ovi izveštaju zabrinjavajući, ali su potrebna dodatna istraživanja kako bi se razumele implikacije za lekove i vakcine protiv korona virusa.\nVizoni su podložni zaražavanju korona virusom, a naučnici strahuju da su životinje postale rezervoari zaraze.\nVelika Britanija i Austrija su zabranile uzgajanje vizona radi krzna pre nekoliko godina, Nemačka ga postepeno ukida, dok Belgija, Francuska i Norveška planiraju da to učine.\nHolandija će zabraniti uzgajanje vizona na farmama radi krzna do proleća naredne godine.\nvirus korona korona virus mutacija virusa korona vizon zaraza životinje Kuna\nNOVA mutacija SARS-CoV-2 korona virusa otkrivena je u Norveškoj, tvrdi glavni lekar opštine Trondhajm Tove Restad, dok Rospotrebnadzor navodi da u Rusiji nije identifikovan nijedan novi soj virusa.


Miladin Suvajdžić svedočio u slučaju Ćuruvija | NDNV\nOn je naveo da se to odnosilo na Miroslava Kuraka i Ratka Romića, optužene na suđenju za ubistvo novinara Slavka Ćuruvije da su neposredni izvršioci.\nNa početku glavnog pretresa, Suvajdžić je potvrdio da je u postupku za zaštitu svedoka, jer je bi svedok saradnik u predmetu antentat na premijera Zorana Đinđića, zemunski klan i za trgovinu drogom Firma.\nSuvajdžić je ispričao da je od drugih pripadnika klana čuo da je ubistvo Kuraka i Romića tražio Milorad Ulemek Legija, pri čemu je za sebe rekao da je imao ulogu da obezbedi logistiku, telefone i kola za praćenje.\nLegija je omogućio Spasojeviću, šefu klana, tu moć koju je imao na beogradskim ulicama, rekao je Suvajdžić opisujući odnos Ulemeka i Spasojevića.\nSuvajdžić je naveo da je, prema rečima Ulemeka, prilikom pratnje Kurak izmakao klanu, a nešto kasnije Spasojević je rekao da se akcija obustavlja jer se Ulemek nešto dogovorio sa Kurakom.\nSuvajdžić je izjavio da je ovo isto ispričao u Sablji, ali da policajci koji su ga saslušavali nisu o tome dalje ispitivali.\nSuvajdžić je ispričao, odgovorajući na pitanja odbrane, da je Mile Luković Kum, pripadnik klana iz njegovog vrha, rekao da je on lično ubio Ćuruviju.\nMeđutim, kako je naglasio, to je bilo neposredno posle atentata na Đinđića, kada je “Kum bio sasvim lud i pričao da je izvršio još masu ubistava, tako da ga nije shvatao ozbiljno”.\nKlan je, svedočio je Suvajdžić, posle petooktobarskog “prevrata” 2000. godine na kratko pratio nekadašnjeg šefa Državne bezbednosti (DB) Radomira Markovića, prvooptuženog za ubistvo Ćuruvije, ali se brzo odustalo od toga.\nOn nije znao zašto je planirano ubistvo Markovića, ali misli da to tražio neko iz opozicije i da Ulemek to nije privatio.\nSuvajdžić je ispričao da je klan 2002. pratio Jovicu Stanišića, šefa DB pre Markovića, kako bi ga ubio, ali se odustalo jer ih je Stanišić primetio.\nMislim da je planirano njegovo ubistvo, jer je podržavao neke ljude koji nisu bili dobri sa Ulemekom i Spasojevićem, rekao je Suvajdžić. Nakon Suvajdžića svedočiće nekadašnji načelnik Uprave kriminalističek policije Rodoljub Milović.


Slobodno novinarstvo u Srbiji: Svi mediji uklonili vest o ćerki Jorgovanke Tabaković!\nIzvor: eIzbori.com, 09.Dec.2013, 18:43\nSamo nepunih sat vremena nakon što je Radio 021 objavio dokument na kome se jasno vidi da Republički fond za zdravstveno osiguranje odobrava korišćenje službenog vozila i vozača, radi dolaska na nastavu koja se održava u Beogradu i radi povratka sa iste, ova vest je nestala sa svih sajtova koji su je objavili.\nKada ova vest pokuša da se pročita na sajtu www.021.rs dobićete sledeću poruku:\nMeđutim urednici sajta nisu računali da Internet i Google pamte sve, pa je ovaj tekst i dalje dostupan na adresi: http://webcache.googleusercontent.com/search?q=cache%3Ahttp%3A%2F%2Fwww.021.rs%2FNovi-Sad%2FVesti%2FProtekcije-za-cerku-Jorgovanke-Tabakovic-u-RFZO.html\nIsto je uradio i dnevni list Alo, koji je posle intervencije odmah uklonio sporni članak kome nije moguće pristupiti, ali ukoliko pokušate da je pronađete putem Google-a, izaći će vam vest ka dnevnom listu Alo koji ju je objavio.\nUkoliko pokušate da pristupite originalnom tekstu na sajtu dnevnog lista Alo dobićete poruku sledeće sadržine:\nA do pre sat vremena mogli ste da vidite sledeći članak:\nPogledajte sporni članak koji je u trenutku nestao sa svih sajtova medija u Srbiji.\nCENZURA NA INTERNETU: I Krstarica uklonila temu, mediji i dalje ćute, internet korisnici sami pokrenuli akciju\nIzvor: eIzbori.com, 10.Dec.2013, 15:19\nČlanak pod naslovom “Protekcije za ćerku Jorgovanke Tabaković u RZZO” koji je juče na svom sajtu objavio Radio 021 podigao je veliku prašinu među korisnicima drušvenih mreža, upravo iz razloga što je nakon samo nekoliko sati izbrisan. Isto se desilo i na sajtu dnevnog lista Alo, a nakon...


Neplanirana povlačenja igrača uzrok problema | Analitika - Informativni Portal\nVaterpolo i plivački savez i svi njegovi organi, uključujući i selektora i dalje će biti maksimalno posvećeni i odgovorni u ispunjavanju svojih ciljeva i obaveza, saopšteno je nakon sjednice Upravnog odbora (UO) te asocijacije.\nObjavljeno: 14. 11. 2018 - 17:35\nSaopšteno je da su rezultati došli kao plod napornog rada i zalaganja svih reprezentativaca, trenera, stručnih štabova i selektora.\nIz Saveza podsjećaju da su vaterpolisti prošle godine osvojili zlatnu medalju na juniorskom prvenstvu Evrope na Malti, a ove šest odličja.\n"Seniori su osvajači Svjetske lige i bronzani na Mediteranskim igrama, dok su juniori (U19) bili vicešampioni Evrope u Minsku. Naša najmlađa selekcije U15, osvojila je dvije zlatne i jednu srebrnu medalju na takmičenjima koja važe za nezvanična prvenstva Evrope i svijeta, a ovu selekciju naredne godine očekuje prvo zvanično prvenstvo Evrope za tu kategoriju", piše u saopštenju.\nNavodi se da je Savez na svim svojim nivoima uložio veliki napor da svim vaterpolo selekcijama omogući optimalne uslove za adekvatne pripreme kao i učešće na svim takmičenjima, maksimalno uvažavajuću sve potrebe svih aktera od igrača, trenera do medicinskih timova i tehničkog osoblja.\n"To iziskuje i značajna finansijska sredstva koja uveliko premašuju sredstva koja nam se kao Savezu dodjeljuju na konkursu Ministarstva sporta za šta posebnu zahvalnost dugujemo našim sponzorima koji u kontinuitetu iskazuju veliko razumjevanje i naklonost ovom sportu. Nadamo se da sa ovim uspjesima, naše vaterpolo selekcije našim navijačima, državi i našim sponzorima vraćaju na najbolji način", piše u saopštenju.\nNavodi se da je nakon Igara u Rio de Žaneiru selektor Vladimir Gojković dobio povjerenje i podršku UO da tokom tekućeg olimpijskog ciklusa sprovede neophodne izmjene i podmlađivanje seniroske selekcije, kao i da organizuje rad u mlađim selekcijama kako bi se i u narednom periodu, do OI u Tokiju 2020, ali i nakon toga, stvorili preduslovi za opstanak Crne Gore u vrhu svjetskog vaterpola.\n"Imajući u vidu sjajne rezultate prethodne generacije taj proces je veoma težak i složen pogotovo u uslovima stalno prisutnog očekivanja sportske, ali i šire javnosti za ostvarivanjem vrhunskih rezultata na svim takmičenjima na kojima učestvujemo", piše u saopštenju.\nNavodi se da očekivanja često idu i van okvira realnih, imajući u vidu bazu igrača na koju se može računati i uslove ili bolje rečeno finansijske i infrastrukturne neuslovnosti u kojima se naši vaterpolo klubovi i vaterpolo radnici trude da funkcionišu.\n"Savez je sa svoje strane u protekle dvije godine u okviru svojih mogućnosti izdvajao određena novčana sredstva kako bi pomogao klubovima da se takmiče u regionalnim i evropskim ligama, dok je za rješavanje ovih drugih problema neophodno značajnije i odlučnije uključivanje nadležnih opštinskih i državnih organa", piše u saopštenju.\nNavodi se daje očekivano da se pojedini reprezentativci tokom pomenutog procesa polako povlače iz reprezentacije postepeno ustupajući mjesto mlađim ili igračima koji su bili u drugom planu.\n"Svako neplanirano povlačenje, a pogotovo onih igrača koji su bili okosnica u prethodnom periodu, izaziva probleme i dileme u javnosti, pogotovo ako nije komunicirano na pravi način sa predstavnicima Saveza. Podvlačimo još jednom apsolutnu želju svih u VPSCG da sve naše reprezentativne selekcije nastupaju u najboljim mogućim sastavima, u kojima niti jedan član tima nema dileme ili preduslove svog nastupa za nacionalni tim", piše u saopštenju nakon sjednice Upravnog odbora.\nTagovi: VPSCG UO VPSCG


SOKOLAC: Nastavak realizacije projekata uz pomoć Vlade | Banjaluka.net\nMinistar finansija Republike Srpske Zora Vidović rekla je da su na području opštine Sokolac u prethodnim godinama urađeni brojni projekti i da se nastavlja dalje, jer opština ima veoma ambiciozne projekte za naredni period, što će se rješavati uz pomoć Vlade Republike Srpske.\nVidovićeva je istakla da je saradnja načelnika opštine Sokolac Milovana Bjelice sa višim nivoima vlasti donijela dosta dobrog građanima, a s ciljem boljeg života i opstanka stanovništva u ovoj lokalnoj zajednici.\nOna je nakon razgovora sa Bjelicom rekla novinarima da je Vlada apsolutno raspoložena da sa sve jednom opštinom ima odličnu saradnju i da, prije svega, pokuša da pomogne tamo gdje će zaustaviti ljude da ne odlaze.\nVidovićeva je izrazila zadovoljstvo što se u opštini Sokolac radi domaćinski i da je usvojen budžet, što je bitno za svakog građanina, te dodala da se nada da će saradnja sa višim nivoima vlasti i u narednom periodu biti dobra.\nNakon razgovora o projektima čiju realizaciju je pomogla Vlada Srpske, te o projektima koje će podržati i u narednom periodu, Bjelica je zahvalio za doprinos koji je Vidovićeva do sada dala za razvoj ove lokalne zajednice.\n„Bez saradnje sa većim nivoima vlasti i Vladom Srpske, sigurno malo koja lokalna zajednica može izdržati, može tavoriti, ali da nešto radi više nema priče o tome“, rekao je Bjelica.\nOn je naglasio da je u svoja tri mandata gajio dobre odnose sa svim nivoima vlasti i da će tako i nastaviti.\nBjelica je rekao da se vidi da je na području opštine Sokolac mnogo urađeno i dodao da je zahvaljujući Vidovićevoj u ovoj lokalnoj zajednici dosta toga riješeno, posebno u oblasti infrastrukture, izražavajući uvjerenje da će ona pomoći i kod budućih projekata za opštinu Sokolac koji su u interesu građana.\nOn je rekao novinarima da je Vidovićevu upoznao da je urađena Strategija razvoja opštine Sokolac koju su odbornici lokalne Skupštine jednoglasno usvojili, kao i Strategiju razvoja turizma, te Strategija finansijskog upravljanja i kontrole.\nBjelica je naveo da opština Sokolac ne bi mogla finansirati više projekata bez pomoći Vlade Republike Srpske, posebno projekat „Energetske efikasnosti“ u okviru kojeg je utopljena zgrada opštine, vrtića i Osnovne škole na kojoj je zamijenjen i krov.\nOn je dodao de se lokalna uprava priprema i za realizaciju projekta „Energetske efikasnosti“ na objektima Doma zdravlja „Doktor Ljubomir Ćeranić“.\nOznake: Milovan Bjelica, Zora Vidović


NA GLASANJE POD MASKAMA: U nedelju lokalni izbori u BiH na kojima se bira ukupno 30.789 kandidata | Novosti.RS\nOni koji su oboleli od virusa, ili su u izolaciji, imaju pravo da se jave lokalnim izbornim komisijama do nedelje u 9 časova ujutro da žele da glasaju. Za njih su organizovani mobilni timovi sa glasačkim materijalom koji će popunjavati.\nŽeljko Bakalar, predsednik CIK BiH, kaže da je formirano 129 mobilnih kovid-timova, i dodaje da je CIK do juče dobio 1.615 prijava za glasanje od zaraženih osoba kovidom 19, ali očekuje da taj broj do nedelje bude znatno veći.\nInače, u BiH se na predstojećim lokalnim izborima bira 22 gradonačelnika i 120 načelnika. Biće izabrano i sedam skupština gradova u RS, i 14 gradskih skupština u FBiH. U RS se bira i 56 opštinskih skupština, a u FBiH 64.\nODREĐENO 3.200 POSMATRAČA\nIZ CIK BiH je poručeno da je akreditovano 109 međunarodnih posmatrača, 123 posmatrača političkih partija i više od 3.000 posmatrača građana, što je ukupno oko 3.200 posmatrača.\nU BiH je za ove izbore registrovano oko 3,2 miliona birača, a glasaće za ukupno 30.789 kandidata na 5.759 biračkih mesta. Na lokalnim izborima 15. novembra učestvuju 543 politička subjekta, i to 129 partija, 262 nezavisna kandidata, 72 koalicije, devet listi nezavisnih kandidata i 71 lista nezavisnih kandidata pripadnika nacionalnih manjina.\nVelizar Antić, politički analitičar, kaže da će sasvim izvesno korona uticati na izlaznost na izborima.\n- Ona će, pre svega, uticati na neopredeljene birače i na one koji ni pre korone nisu imali svoje favorite u političkim partijama i generalno nisu bili zadovoljni ponudom koja im se nudi na listićima. Virus će jako malo uticati na birače koji su čvrsto opredeljeni i imaju jasan stav za koga će glasati - pojašnjava Antić.\nOn dodaje da je korona imala veliki uticaj na samu predizbornu kampanju.\n- Za divno čudo, a možda i upravo zahvaljujući koroni, ova kampanja nije uopšte bila "prljava" kao što je to bio slučaj u prethodnim izbornim ciklusima. Nije bilo nekih pretereno jakih i teških poruka ili uvreda na koje smo navikli u prethodnom periodu. Možda je tome doprinelo i to da, u suštini, nije bilo ni klasičnih TV debata između učesnika u izborima. To je velika mana, jer narod nije bio u mogućnosti da oceni u direktom duelu stavove kandidata - poručio je Antić.\nGRADONAČENIK ISTOČNOG SARAJEVA\nU SKLADU s izmenama Izbornog zakona RS, prvi put se na lokalnim izborima neposredno bira i gradonačelnik Istočnog Sarajeva. Birači će, tako, pored odbornika za Skupštinu opštine i načelnika, pred sobom imati i treći listić, kojim će birati gradonačelnika Istočnog Sarajeva.\nizbori u BiH lokalni izbori izbori u Republici Srpskoj lokalni izbori u RS


Javna ustanova “Centar za sport i rekreaciju” se oglasila saopštenjem - PLBiH - Premijer liga BiH\nJavna ustanova “Centar za sport i rekreaciju” se oglasila saopštenjem\nJavna ustanova “Centar za sport i rekreaciju” koja upravlja stadionom Asim Ferhatović Hase izdala je saopštenje za javnost povodom nedavnih dešavanja vezanih za utakmicu Sarajeva u trećem pretkolu Europa lige.\nSaopštenje Centra za sport i rekreaciju prenosimo u cjelosti i bez korekcija.\nIzuzetno smo razočarani medijskim istupima predstavnika FK “Sarajevo” koji su korisnici stadiona “Asim Ferhatović Hase” i sa kojima smo do sada imali korektnu saradnju. Prvenstveno želimo da istaknemo da JU “Centar za sport i rekreaciju” i Općina Centar kroz smanjenu cijenu zakupa termina na terenima Koševa direktno podržavaju FK “Sarajevo” već godinama. Konkretno, FK “Sarajevo” umjesto 430.000,00 KM, koliko iznosi komercijalna cijena zakupa termina, uplaćuje 86.000,00 KM što znači da JU “Centar za sport i rekreaciju” i Općina Centar na godišnjem nivou samo kroz ovu aktivnost FK “Sarajevo” pomažu sa otprilike 350.000,00 KM. Kada to pomnožimo sa godinama korištenja dobijemo višemilionske iznose kojima je ova lokalna zajednica, što direktno, sto putem JU “Centar za sport i rekreaciju”, podržala FK “Sarajevo”.\nTags: Europska liga FK Sarajevo\nPrevious Bivši kadet Čelika stigao u Mladost\nNext FK Borac će u povratničkoj sezoni u PLBiH nositi dresove kompanije Kelme


Nove mere: U studentske domove i kafiće uz dokaz da nisi inficiran, ostaje policijski čas, škole rade - Medija centar\nNove mere: U studentske domove i kafiće uz dokaz da nisi inficiran, ostaje policijski čas, škole rade\nKosovska vlada uvela je danas novi set mera u borbi protiv pandemije koronavirusa koje stupaju na snagu 27. septembra. Kao što je i najavljeno, škole pri kosovskom obrazovnom sistemu će se konačno otvoriti 27. septembra. Radno vreme ugostiteljskih objekata je i dalje ograničeno od 05.00 do 21.30 a mera policijskog časa i dalje važi od 22 do 5 ujutru.\nPosebne mere za ulazak na Kosovo – dokaz o vakcinaciji ili jedan od testova koji pokazuje da osoba nije zaražena ili ima antitela, i dalje su na snazi, uz pojedine izuzetke. Ova mera je sada sve rasprostranjenija, te osim za zaposlene u javnim i obrazovnim istitucijama, sada važi i za studente, zaposlene u objektima koji rade sa strankama, kao i mušterije i radnike u ugostiteljskim objektima.


Crna Gora: Reforme i nova vlada | Institute for War and Peace Reporting\nCrna Gora: Reforme i nova vlada\nEkonomski strucnjaci i opozicija ne veruju da je nova vlada u stanju da zemlju izvuce iz siromastva.\nMoglo bi se desiti da Crna Gora ne dobije reforme koje su joj preko potrebne, s obzirom na to da je sastav nove crnogorske vlade skoro identican prethodnom, koji nije imao uspeha u sprovodjenju kljucnih promena.\nSkupstina Crne Gore je 8. januara dala podrsku novoj vladi mandatara Mila Djukanovica, lidera Demokratske partije Socijalista, DPS, i bivseg crnogorskog predsednika.\nDjukanoviceva stranka je nadmocno pobedila na parlamentarnim izborima u oktobru 2002. godine, a tadasnji predsednik republike je odlucio da preuzme uticajniji polozaj predsednika vlade koji sa sobom nosi veca ovlascenja.\nMedjutim, analiticari smatraju da je nova vlada pretrpela tek kozmeticke promene u personalnom sastavu u odnosu na prethodne na koje je odlucujuci politicki uticaj imao upravo Milo Djukanovic, pri cemu one nisu uspele da sprovedu neophodne promene.\nCak i oni koji dele Djukanovicev stav o nezavisnosti Crne Gore i slazu se sa njegovim ekonomskim prioritetima, sumnjaju u sposobnost da ih primeni u praksi. Za novog premijera je svakako zabrinjavajuca reakcija crnogorskih intelektualaca od kojih je vecina podrzavala Djukanovica od samog pocetka.\nSvetozar Jovicevic, univerzitetski profesor i predsednik saveta Grupe za promene, nevladine organizacije koju cini grupa ekonomskih eksperata, nedavno je odbio ponudu da udje u Djukanovicevu vladu. "Nezamislivo je uci u vladu, a da ne znate sta cete tamo da radite", izjavio je Jovicevic.\nU otvorenom pismu Djukanovicu, upucenom 15. decembra 2002. godine, univerzitetski profesori i novinari koji se zalazu za crnogorsku nezavisnost izrazili su svoju zabrinutost zbog izbora ljudi iz partijskih redova lojalnih Djukanovicu za clanove vlade. Oni traze da se "bez dosadasnje arogancije, uskopartijski i licni interesi podrede interesima Crne Gore".\nCak su i ekonomski analiticari, koji su u proslosti uglavnom podrzavali Djukanovica, izrazili svoje nezadovoljstvo.\nOni insistiraju da je situacija u Crnoj Gori znatno losija nego 1990. godine, kada je Djukanovic dosao na vlast.\nU 2002. godini nije doslo do planiranog rasta proizvodnje u odnosu na prethodnu, pri cemu se drustveni proizvod po stanovniku zadrzao na nivou od 1.300 americkih dolara. U medjuvremenu je budzetski deficit Crne Gore za prvih devet meseci 2002. godine dostigao priblizno 150 miliona eura, a stopa nezaposlenosti se krece oko 30 odsto.\nSiromastvo je jos uvek ozbiljan problem. Dve trecine zaposlenih zaradjuje izmedju 100 i 200 eura mesecno, ali cena osnovne potrosacke korpe za cetvoroclanu porodicu za mesec dana iznosi citavih 250 eura.\nIpak, u ovom trenutku najvise zabrinutosti izaziva struktura nove vlade oformljene pocetkom januara nakon pobede DPS-a na oktobarskim izborima.\nPotpredsednici vlade su i dalje Dragan Djurovic i Branimir Gvozdenovic; ministar finansija je Miroslav Ivanisevic; privrede i energetike - Darko Uskokovic, a poljoprivrede - Milutin Simovic. Planirano je da Predrag Nenezic zadrzi resor ministra turizma, ali se povukao u poslednjem trenutku nakon sto je dan ranije imao saobracajnu nesrecu u kojoj je jedno lice izgubilo zivot, a dve osobe su zadobile teske telesne privrede.\nUz "stare" ministre Djukanovic je zadrzao i osnovna programska nacela vlade svog prethodnika.\nNovi premijer je u svom uvodnom ekspozeu pobrojao vecinu prioriteta kojih se drzao i Filip Vujanovic - reforme javne uprave, sudstva, lokalne samouprave, usvajanje novog zakona o policiji kao i osnivanje Agencije za nacionalne bezbednost.\nDjukanovic je takodje najavio nastavak poreske reforme, suzbijanje sive ekonomije, uvodjenje liberalnijih ekonomskih propisa, podsticanje preduzetnistva i privatnog sektora kao i smanjenje nezaposlenosti.\nU zakljucku je novi premijer prognozirao da ce Crna Gora biti nezavisna drzava za tri godine, jer se po osnovu Beogradskog sporazuma, koji je potpisao njegov prethodnik Filip Vujanovic, jacaju veze sa Srbijom i prakticno se iskljucuje mogucnost sticanja nezavisnosti pre isteka tog perioda.\nUprkos Djukanovicevim reformskim obecanjima, mnogi analiticari nisu spremni da novoj vladi daju bezrezervnu podrsku.\n"Prilicno smo rezervisani u pogledu profesionalnog i strucnog kapaciteta clanova nove vlade, kao i njihovog reformskog potencijala", kaze Nebojsa Medojevic, direktor Centra za tranziciju i jedan od najglasnijih kriticara kriminala i korupcije u Crnoj Gori.\n"To ce biti vlada ljudi koji ce bespogovorno slusati Djukanovica, a sva odgovornost ce biti na njemu", dodaje Medojevic.\nMedojevic je naglasio znacaj reformi u pravosudju, policiji i carini: "Posto je za kritike i pohvale rano, o svemu cemo se izjasniti kada vidimo cetvorogodisnji program vlade."\nPredstavnici opozicije su se sa svoje strane takodje obrusili na novu crnogorsku vladu. "Niko trezven danas ne moze ni za trenutak poverovati da ce nas ta ista politika pokrenuti u pozitivnom smeru", naglasio je Bozidar Bojovic, predsednik Srpske narodne stranke, SNS.\nClanovi nove vlade, kako oni koji su i do sada radili taj posao tako i novoimenovani, do sada su odbijali da se izjasne o kritikama pravdajuci svoje cutanje prezauzetoscu.


Eskalacija korone prouzrokovala drastičan pad BDP u BiH\nTanjug 7. februara 2021. 16:55\nSARAJEVO – Eskalacija pandemije korona virusa u prvoj polovini prošle godine veoma se negativno odrazila na privredna kretanja, što je dovelo do drastičnog pada bruto domaćeg proizvoda (BDP) u BiH.\nOvo se navodi u Informaciji koju bi u utorak, 9. februara, trebalo da razmatra Zajednička komisija za ekonomske reforme i razvoj parlamenta BiH.\nPreliminarni podaci Agencije za statistiku BiH ukazuju na to da je BiH u prvoj polovini prošle godine zabeležila pad BDP-a od 3,7 odsto u odnosu na isti period 2019. godine, navedeno je u ovoj Informaciji o kretanju makroekonomskih pokazatelja za januar-oktobar 2020. godine, koju je pripremila Direkcija za ekonomsko planiranje (DEP).\nOvakav pad BDP-a bio je posledica istovremenog pada kako domaće tako i izvozne tražnje što je uzrokovano eskalacijom globalne pandemije korona virusa.\nPrema trenutno raspoloživim podacima BHAS-a, BiH je u drugom kvartalu prošle godine zabeležila pad BDP-a od 9,3 odsto u odnosu na isti period prethodne godine, dok je pad na nivou prvog polugodišta iznosio 3,7 odsto, navodi se u Informaciji.\n„Ako se ima u vidu da je BiH u spoljnotrgovinskom smislu gotovo u potpunosti orijentisana ka tržištima zemalja EU i regiona, ne iznenađuje činjenica da je ovaj segment privrede najžešće pogođen krizom koju je izazvala pandemija korona virusa“, navodi se u Informaciji.\nPrema podacima BHAS-a, BiH je u prvom polugodištu prošle godine zabeležila pad ukupnog izvoza od oko 17,5 odsto u realnom smislu u odnosu na isti period prethodne godine, dok je pad uvoza iznosio 17 procenata.


Bijelo polje Архиве - Moja Crna Gora\nTag Archives: Bijelo polje\nMatica crnogorska poklonila svoja izdanja Narodnoj biblioteci u Bijelom Polju\nMatica crnogorska i Centar za kulturu „Vojislav Bulatović Strunjo“ nastavili su uspješnu višegodišnju saradnju. Narodnoj biblioteci koja posluje u sastavu Centra za kulturu Matica crnogorska je poklonila svoja izdanja, među kojima se pored knjiga izdatih u prethodnom višegodišnjem periodu našlo i tridesetak brojeva časopisa Matica. Zahvalivši se Matici crnogorskoj na …\nBiznis forum Uprave za saradnju sa dijasporom-iseljenicima okupio veliki broj privrednika iz države i dijaspore\nFormiranje mreže dijaspore i saradnja naših uspješnih privrednika koji žive i rade u inostranstvu sa crnogorskim institucijama, radi doprinosa dijaspore u jačanju privrede i ekonomskog napretka Crne Gore bile su teme u petak održanog Biznis foruma u Bijelom Polju, u organizaciji Uprave za saradnju sa dijasporom – iseljenicima, u saradnji …\nHumanista iz Bijelog Polja donirao užinu za učenike iz Bistrice\n11/10/2019\tvijesti iz crne gore\nBiznismen i humanista Hajriz Hačko Brčvak, rodom iz Bistrice kod Bijelog Polja, odlučio je da osnovcima škole Vuk Karadžić u tom mjesnom centru, donira 127 obroka do kraja polugodišta. Učenici obrok u narednih 70 dana dobijaju preko preduzeća Put gros a vrijednost donacije je 3.200 eura. Direktor škole Mevludin Gredić kaže da su …\nDana 13. avgusta 2019. godine u Bijelom Polju održana je manifestacija „Veče dijaspore – Bijelog Polja“, koju je organizovala Opština Bijelo Polje u saradnji sa Upravom za dijasporu. Pred oko 400 Bjelopoljaca koji žive i rade širom Evrope i svijeta, predsjednik Smolović je rekao da nikog od iseljenika život i …\nSrebrna medalja za Gradski hor Bijelo Polje\nGradski hor Bijelo Polje osvojio drugo mjesto, na festivalu Beogradske horske svečanosti. U jakoj konkurenciji horova iz regiona, od kojih su mnogi stari i po nekoliko decenija, bejlopoljski gradski hor, formiran prije godinu i po, uspio je da osvoji srebrenu medalju. Svaka od pet kompzicija, po koliko je izvelo svih …


Zaokret u vanjskoj politici: Turci u Srbiji slave Vučića i guraju ga Bosancima za namjesnika | Vidiportal - Regionalni info portal!\nHome Novosti Zaokret u vanjskoj politici: Turci u Srbiji slave Vučića i guraju ga...\nZaokret u vanjskoj politici: Turci u Srbiji slave Vučića i guraju ga Bosancima za namjesnika\nMinistar vanjskih poslova Turske Mevlut Cavusoglu poručio je danas u Beogradu da su bilateralni odnosi Srbije i Turske izvanredni i da napreduju svakim danom, te da će učiniti sve da se problemi u Bosni i Hercegovini prevaziđu dijalogom.\nPodsjetio je da predsjednik Turske Recep Tayyip Erdogan prošle sedmice posjetio Bosnu i Hercegovinu i Crnu Goru, kazavši da njegova zemlja pridaje veliki značaj stabilnosti regiona.\n“Predsjednik Erdogan je prošle sedmice posjetio BiH i Crnu Goru. Sastao se sa članovima Predsjedništva BiH. Turska se jednako odnosi prema svim etničkim grupama u BiH, i važna nam je stabilnost ove zemlje. U BiH smo svjedoci određenih tenzija, predsjednik Erdogan je iznio mišljenje Turske i poziciju u vezi s BiH. Trenutne nesuglasice moramo prevazići što prije, i tu važnu ulogu imaju predsjednici Vučić i Erdogan, pa i kroz projekte koji predstavljaju projekte mira. Uradićemo sve da se problemi u BiH prevaziđu kroz dijalog”, rekao je Cavusoglu, prenijela je Anadolija.\nIstakao je da će treći sastanak Vijeća za saradnju Turske i Srbije biti održan do kraja godine, te da rade i na organizovanju trilateralnog sastanka uključujući i Bosnu i Hercegovinu.\n“Ovi mehanizmi će pomoći kontinuitetu našeg dijaloga te napredovanju naših odnosa u svakom pogledu”, rekao je Cavusoglu i dodao da se i obim trgovinske razmjene dviju zemalja povećava te da će se približiti ciljanih dvije milijarde dolara ove godine.\nPremijerka Srbije Ana Brnabić je u saopštenju navela da je sa Cavusogluom razgovarala o odnosima, ekonomskoj saradnji i zajedničkim projektima dvije države, saopštio je njen kabinet.\nPremijerka je izjavila da su zahvaljujući ličnom angažovanju predsednika Recepa Tayyipa Erdogana, turski investitori ohrabreni da ulažu u Srbiji.\nTakođer, od posebnog značaja, kako je navela, predstavlja i interes turskih kompanija za ulaganje u manje razvijenim opštinama, što umnogome doprinosi podizanju životnog standarda, prenosi Beta.\nŠef turske diplomatije ocijenio je da su turske kompanije zadovoljne uslovima poslovanja u Srbiji i da postoji povećano interesovanje za ulaganje, prije svega u energetski sektor, ali i turizam, za koji je izrazio očekivanje da će i nakon epidemije korona virusa ostati značajna oblast saradnje.\nOtvaranje turskog konzulata u Novom Pazaru\nBrnabić je pružila podršku Turskoj agenciji za saradnju i koordinaciju (TIKA) koja radi na obnovi mnogih kulturno-historijskih spomenika u Srbiji, a šef turske diplomatije rekao je da će TIKA nastaviti na radu obnove spomenika u Srbiji i pozvao lokalne samouprave da predaju svoje projekte.\nŠef turske diplomatije, koji je danas počeo dvodnevnu posjetu Srbiji, razgovarao je sa predsjednikom Srbije Aleksandrom Vučićem i srpskim kolegom Nikolom Selakovićem, a predviđen je i sastanak sa predsjednikom parlamenta Ivicom Dačićem.\nCavusoglu je danas obišao Bajrakli džamiju, a prisustvovat će i svečanom otvaranju generalnog konzulata Turske u Novom Pazaru.\nPrevious articleOpasno narkotičko sredstvo rašireno u regionu: Droga za silovanje stigla i u BiH\nNext articleHusejinović: Nikad ravnopravnija liga, Željo je uvijek nezgodan i bitno je da smo ostali neporaženi\nMerkel danas prima Inzka i Schmidt-a: Biće priče o Dodiku, ali...\nBiH je na prekretnici između civilizacije i konačnog odlaska u bijedu,...


Investicije u Hercegovinu sahranjene i pohranjene\nU upravi Swisslion ističu da su razlozi za zatvaranje brojni, a da je najveći među njima - nerentabilnost\nNEVESINJE - Fabrika Swisslion u Nevesinju više ne radi. Bez posla je ostalo 38 radnika. U upravi fabrike ističu da su razlozi za zatvaranje brojni, a da je najveći među njima - nerentabilnost. Predsjednik poslovnog sistema Swisslion Rodoljub Drašković kaže za Avaz da ovo nije politička odluka, nego ekonomska.\n„Normalno je da procesna oprema danas ide tamo gdje postoje bolji tržišni uslovi i gdje vladaju zakoni ekonomije i tržišta. Poslovni sistem Swisslion donio je odluku prema kojoj nemamo interesa da fabrika ostane u Nevesinju, jer radi s kapacitetima od svega 25 posto“, istakao je Drašković.\nNa drugoj strani, dodaje on, postoje tržište i odlični uvjeti za priređivanje i zbog toga oprema iz Nevesinja ide tamo „gdje poslovni sistem ima ekonomskog interesa“. „Idemo tamo gdje nam država obezbjeđuje svu infrastrukturu za instaliranje te opreme i gdje nam je tržište na raspolaganju i gdje će kapaciteti biti uposleni sto posto. Sljedeći faktor su kadrovi. Nemamo potencijal kadrova u Hercegovini da bismo dalje razvijali industriju“, kazao je Drašković.\nOn dodaje da kompanija pet godina investira u kadrove, a potom državni i općinski organi vrbuju te kadrove i vode ih tamo „gdje se ništa ne radi, a gdje je zagarantovana i plata i radni staž do kraja vijeka“. „U takvim tržišnim uslovima mi ne možemo raditi“, kaže Drašković.\nOn ponavlja da je jasno rekao da praznog hoda ni on ni poslovni sistem neće imati u Hercegovini i da su „daljnje investicije u ovom dijelu BiH sahranjene ili pohranjene“. „Sve zavisi od tržišnog ambijenta koji nam bude obezbijeđen“, ističe Drašković. „Da se mi ne bavimo ekonomijom i zakonima ekonomije, ne bismo danas bili jedna od vodećih kompanija u Evropi. Investirat ćemo tamo gdje imamo ekonomskog interesa“, rekao je Drašković.


OGLASILI SE IZ STRANKE ZA BIH: PODNIJET ĆEMO KRIVIČNU PRIJAVU PROTIV ŽELJKE CVIJANOVIĆ ZBOG NEGIRANJA GENOCIDA | Hayat.ba\nOGLASILI SE IZ STRANKE ZA BIH: PODNIJET ĆEMO KRIVIČNU PRIJAVU PROTIV ŽELJKE CVIJANOVIĆ ZBOG NEGIRANJA GENOCIDA\nBez obzira na šutnju OHR-a, pozivamo Tužilaštvo i Sud BiH da preduzimaju aktivnosti iz svoje nadležnosti, prije svega prema predsjednici manjeg bh. entiteta Željki Cvijanović koja potpisivanjem Ukaza, koji je pravno ništavan, krši krivični zakon BiH time što pokušava ometati njegovo provođenje na jednom dijelu teritorije BiH, čime se direktno ugrožava teritorijalni integritet države o kojem OHR i međunarodna zajednica stalno govore – navodi se u saopćenju.\nPored toga, od Visokog predstavnika očekujemo da na osnovu bonskih ovlaštenja odbrani autoritet OHR-a koji je utemeljen Dejtonskim sporazumom. Dodikovi postupci imaju jasne elemente državnog udara na institucije BiH, i to se mora hitno sankcionisati. Bolje je da ovakve aktivnosti zaustavi visoki predstavnik nego građani Bosne i Hercegovine – saopćeno je iz Stranke za BiH.


KKK „Nais“ u Bojniku izazvao pojačani KKK „Tigar“ - Uklonimo barijere\nAutor Uklonimo barijere 19/10/2020\nU organizaciji Opštine Bojnik, Sportskog saveza Opštine Bojnik i Ustanove Sportska hala Bojnik, a u saradnji sa Savezom košarkaša u kolicima Srbije (SKKS) i KKK „Nais“, organizovana je utakmica košarke u kolicima između KKK „Nais“ iz Niša i KKK „Tigar“ iz Paraćina. Utakmica se igrala u Sportskoj hali u Bojniku u subotu 17.oktobra.\n„Predstavnici domaćina su obezbedili sve preduslove da se svi učesnici osećaju ugodno. Sportska hala u Bojniku odgovara standardima za odigravanje utakmice košarke u kolicima. Mišljenja smo da Bojnik treba da bude ponovo domaćin neke utakmice ili nekog turnira domaće lige. Kao geografski najbliži Bojniku, KKK „Nais“ iz Niša će voditi računa o tome i ostati u komunikaciji sa predstavnicima Sportskog saveza Opštine Bojnik i Ustanove Sportska hala Bojnik“ – rekao je predsednik KKK „Nais“ Marko Aleksandrović.\nInače, KKK „Tigar“ koji je partnerski klub KKK „Nais“, bio je pojačan sa četiri reprezentativca koji su ovu utakmicu iskoristili za pripreme za naredno Evropsko prvenstvo B divizije koje će se odigrati u drugoj polovini novembra u Atini. Reprezentativci u redovima paraćinskih „tigrova“, Zoran Jeremić, Draženko Mitrović, Miljan Grujić i Jovica Jovanović. Prvi čovek KKK „Tigar“ i kapiten na ovoj utakmici, Nikola Kato, imao je lak zadatak da predvodi svoj sastav.\n„Očekivana je bila kontrola utakmice sa naše strane. Logično, jer je sastav KKK „Tigar“ bio pojačan reprezentativcima Srbije. Ostaje veliki žal što moj sugrađanin, Filip Jovanović, zbog bolesti nije mogao da bude u sastavu ovde u Bojniku.“ – rekao je prvi čovek KKK „Tigar“, Nikola Kato.\nIgrači KKK „Nais“ su tokom poslednjih pet vikenda odigrali šest utakmica, stiču iskustvo i pripremaju se za narednu sezonu. Redovno treniraju u maloj sali Hale „Čair“. Posle dužeg vremena, „proradio“ je i kapiten Bratislav Kostić.\n„Drago nam je što smo po prvi put u Bojniku. Hala zadovoljava sve standarde, a ljudi iz Bojnika su učinili sve da se osećamo kao kod svoje kuće. Apsolutna dominacija našeg bratskog kluba je bila očekivana, čestitam im na pobedi. Raduje nas što iz sednice u sedmicu napredujemo.“ – rekao je kapiten KKK „Nais“, Bratislav Kostić.\nMalo je poznato da je Nebojša Ilić, poznati sportista sa invaliditetom iz Bojnika, do pre petnestak godina uspešno igrao košarku u kolicima. On je donirao pre dve godine svoja sportska kolica KKK „Nais“ za potrebe treninga i Fakultetu sporta i fizičkog vaspitanja Univerziteteta u Nišu za potrebe praktičnih nastave. Nije krio zadovoljstvo što je njegovo mesto bilo domaćin ove utakmice.\n„Zahvalan sam učesnicima što su odabrali Bojnik za mesto odigravanja utakmoce. Srećan sam što su predstavnici lokalne samouprave, kao i do sada, imali sluha i podržali organizaciju adekvatnom logistikom. Drago mi je što im se dopada hala i naše gostoprimstvo.“ – rekao je Nebojša Ilić.\nSudije ove utakmice su obezbeđene od strane KKK „Nais“, a članovi su Regionalnog udruženja košarkaških Sudija Istočne Srbije (RUKS IS). Iz KKK „Nais“ ističu da imaju odličnu saradnju sa sudijskim udruženjem. Zanimljiv je podatak da nekoliko sudija RUKS IS sudi i košarku u kolicima, a daleko su najbrojniji u Srbiji. Utakmica u Bojniku je pomogla da se njihovo dalje iskustvo obogati.\nKKK Nais – KKK Tigar 28:57 (10:16, 4:12, 8:8, 6:21)\nHala: Ustanova Sportska hala Bojnik\nSudije: Stanković, Milošević, Avramović (svi iz Niša)\nKKK Nais: Vasiljković 2, Hadžović 6, Šimandli 2, Stefanović Orelj, Krstić 6, Dinić 4, Kostić 6, Nonković 2, trener Popović\nKKK Tigar: Jeremić 17, Jovanović 4, Grujić 29, Kato 1, Mitrović 6\nLični pratilac kao usluga iz oblasti socijalne zaštite


Jelena Jović Milentijević: Šta nam ukazuje trend NPL-ova u poslednjih 5 godina? - Business Intelligence Institute\nŠta nam ukazuje trend NPL-ova u poslednjih 5 godina?\nIzvor: Jelena Jović Milentijević, Managing Director Serbia & Montenegro, EOS Matrix\nTema NPL-a izuzetno je aktuelna i atraktivna još od 2008. godine, kada se desio prvi susret javnosti sa nenaplativim potraživanjima izazvanim svetskom ekonomskom krizom. Svaki članak i vest u regionu, u poslednjih 14 godina licitira sa uspesima lokalne Narodne banke, sa trkom za smanjenje NPL pokazatelja i poboljšanjem aktive lokalnih banaka.\nNPL nivo, zapravo, predstavlja meru kvaliteta portfolia banaka. U Srbiji zaista jeste na istorijski niskom nivou. Sprovođenje mera za rešavanje nenaplativih potraživanja zajedno sa rastom kreditne aktivnosti, dovelo je do značajnog popravljanja kvaliteta portfolia.\nKrajem decembra 2021. godine učešće NPL-a u ukupnim kreditima iznosilo je 3,49%. Ukoliko posmatramo 2015. godinu gde je taj nivo bio 22,25%, jasno je da je Strategija dala jasne rezultate i da je NPL smanjen za više od 18 p.p. tokom poslednjih 6 godina.\nMeđutim, prerano je za radovanje. Nizak nivo NPL ne pokazuje realnu sliku ukupnih problematičnih kredita. To je prepoznala i Vlada Republike Srbije.\nU decembru 2018. godine usvojen je Program za rešavanje problematičnih kredita za period 2018. – 2020. Akcioni plan konkretizovao je polja daljeg fokusa na rešavanje problematičnih potraživanja izvan bankarskog sektora, gde poverioci čine državne institucije. Usvojen je, i do danas delimično realizovan, plan ustupanja potraživanja i/ili otpisa portfolia Agencije za osiguranje depozita, Fonda za razvoj i ostalih insistucija koje u svom portfoliu imaju veliki broj dužnika. Dosta je pomaka bilo u unapređenju stečajnog okvira, kao i u aktivnostima usmerenim ka prevenciji nastajanja i akumuliranja novih problematičnih kredita.\n„Problematični krediti odlaze u zaborav”, „Srbija u vrhu među 17 zemalja regiona ”. Često vidimo ovakve naslove poslednje dve godine, krajnje optimistični, ali još uvek nema mesta za radovanje. Pored svih navedenih mera, realnost je da je ukupan nivo nerešenih problematičnih kredita i dalje izuzetno visok. Tu podrazumevamo deo portfolio koji je ostao u državnim insistucijama (procena je 2 milijarde evra), kompletan portfolio problematičnih kredita stanovništva koji nije rešen već je iz bilansa prebačen u vanbilans banaka (procena je više od 1 milijarde evra), kao i portfolio investicionih fondova koji su u poslednjih 5 godina kupili preko 3 milijarde evra dugova. Ukoliko ove cifre uporedimo sa ukupnim NPL-om (ispod 1 milijarde), jasno je da je problem mnogo veći od zvanične statistike.\nVan fokusa je još jedan problem, koji se nalazi ispod radara javnosti. U poslednjih 12 meseci dva velika evropska NPL investiciona fonda su najavila da napuštaju lokalno tržiste, a neizvesna je i sudbina ostalih. Razlog njihovog povlačenja možda leži u rigidnosti Narodne Banke Srbije po pitanju liberalizacije tržišta i nemotivisanosti Banaka za dalje poboljšanje svog portfolio prodajom potraživanja.\nKada na to sve dodamo i očekivane posledice COVID 19 pandemije, višegodišnju zabranu prometovanja portfolia fizičkih lica, kao i pogoršanje kvaliteta bankarskih portfolia, bez NPL investitora spremnih da investicijama podrže likvidnost bankarskog sektora, možemo da očekujemo značajno pogoršanje tržišta spornih potraživanja.\nAljoša Aleksić: „SAVRŠENA OLUJA“ u sektoru građevinskog materijala\nDanilo Plavšin: Put kojim se ređe ide


Švedska traži naše gradjevinske radnike - Šljaka Karijera\nadmin 18. oktobra 2017. 18. oktobra 2017. 1\nEkonomska kriza, odnosno recesija, počev od 2008.godine snažno su uzdrmale svetsku ekonomiju. Destabilizacija privrede imala je dalekosežne posledice, a privredni tokovi su prekinuti ili usporeni čak i u najrazvijenijim zemljama sveta. Tržište radne snage je, verovatno, trpelo najviše. Osetilo se sve to i u Skandinaviji, pa je i posao u Švedskoj postao neizvesniji, nesigurniji.\nNo, merama stabilizacije podstaknuta je snažna privredna aktivnost poslednjih godina. I upravo taj snažni privredni zamah moraju da iznesu obučeni, stručni radnici. Tako su analize pokazale da još od 2000.godine u Švedskoj nije bilo toliko upražnjenih, slobodnih radnih mesta. Sada ima preko 78.000 slobodnih radnih mesta, što je 41% više nego pre samo dve godine.\nI ono što je najznačajnije: u Švedskoj nema stručne radne snage koja bi mogla da odgovori potrebama ove privredne ekspanzije. Značajan priliv migranata u poslednje tri godine ne pruža potreban kapacitet tržištu radne snage.\nVlada i privrednici izražavaju bojazan da nedostatak stručne radne snage ozbiljno ugrožava privredni rast, procenjujući da će naredne godine privredni rast iznositi samo 2,5%. Rezultati istraživanja iz juna meseca, ove godine govore da je 75% kompanija koje su tražile radnike imale velikih problema u obezbedjenju ljudskih resursa.\nSa problemom nedostatka obučenih radnika suočava se petnaestak privrednih grana, a najizraženiji su u oblasti gradjevinarstva i obrazovanja. Centralna banka “Rilsbank” navodi podatak da se broj otvorenih radnih mesta u švedskim kompanijama udvostručio u odnosu na vreme pre izbijanja krize 2008.godine. Naravno, i stopa nezaposlenosti u Švedskoj je najniža od 2008.godine.\nSve ove okolnosti, posebno kada je u pitanju gradjevinarstvo, može biti veoma dobra prilika za radnike iz Srbije, pa i razvojna šansa našeg gradjevinarstva. Proteklih decenija gradjevinski radnici iz Srbije radili su na gradilištima širom sveta. Veliki privredni objekti, putevi, mostovi, hidroelektrane, stadioni i drugi objekti koje su gradila gradjevinska preduzeća iz Srbije potvrdila su veliko umeće i stručnost naših radnika.\nTako naša preduzeća uživaju ugled širom sveta, bilo da su u pitanju proizvodi ili rad inženjera i radnika. Inostrana tržišta, posebno u Švedskoj su veoma zainteresovana za ono što možemo da ponudimo.\nImajući sve ovo u vidu, naši gradjevinci dobijaju u Švedskoj značajno tržište za plasman proizvoda i usluga. A Švedska može radnicima da ponudi mnoge komparativne prednosti. Podsećamo da je u Švedskoj značajan broj kompanija i privrednih grana u kojima radnici imaju šestočasovno radno vreme.\n( izvor: Jutarnji list / Blic )\nEmil 18. oktobra 2017. Reply\nKako mala preduzeca iz Eu da dodju do posla u sveckoj .primer vodovod i grejanje


Sombor sprema izgradnju regionalnog centra za upravljanje otpadom\nGrad Sombor je od države dobio 1,6 miliona dinara, dok su gradske vlasti obezbedile 400.000 dinara za finansiranje tehničke kontrole projekta za građevinsku dozvolu za regionalni centar za upravljanje otpadom.\nIzgradnjom Regionalnog centra Rančevo, Sombor će uspostaviti sistem upravljanja komunalnim otpadom koji obuhvata minimizaciju stvaranja otpada, kao i kontrolu tokova i količine otpada, recikliranje otpada, i njegovu ponovnu upotrebu, bezbedno odlaganje nereciklabilnog dela, saniranje i zatvaranje postojećih divljih smetlišta, i dobijanje alternativnih goriva iz otpada.\nCentar će koristiti mehaničko-biološki tretman komunalnog otpada, prvi takve vrste u Srbiji\nProjekat r egionalnog centra za upravljanje otpadom, koji će u okviru prerade koristiti mehaničko-biološki tretman komunalnog otpada, prvi je ovakve vrste u Srbiji, ali i širem okruženju, navodi se u sopštenju na sajtu Grada Sombora.\nRegionalni centar za upravljanje otpadom predstavlja prioritet i preduslov zaštite životne i društvene sredine, čijom izgradnjom će se dobiti primeren način upravljanja otpadom u skladu sa evropskim standardima, saopšteno je.\nSredstva su dodeljena na konkursu za sufinansiranje sistema upravljanja otpadom\nSredstva dodeljuje Ministarstvo zaštite životne sredine putem javnog konkursa za sufinansiranje realizacije projekata izgradnje sistema upravljanja otpadom, a ugovor o dodeli 1,6 miliona dinara je u Beogradu potpisala gradonačelnica Sombora Dušanka Golubović.\nSomboru je za centar za upravljanje otpadom namenjeno ukupno 40,5 miliona dinara\nPolovinom 2019. godine, Sombor i još tri grada u Srbiji su odabrani za dodelu ukupno skoro 100 miliona dinara iz državnog Zelenog fonda za uspostavljanje i razvoj regionalnih centara za upravljanje otpadom, od čega je Somboru namenjeno čak 40,5 miliona dinara.\nOstale tri lokalne samouprave koje su ispunili uslove konkursa su Pirot, Novi Sad i Nova Varoš, navodi se u ranijim izveštajima.\nTagovi: komunalni otpad, upravljanje otpadom, Zeleni fond\nPočetna » Vesti » Otpad » Sombor sprema izgradnju regionalnog centra za upravljanje otpadom


Formulu 1 ćemo gledati do februara naredne godine? | Ekskluziva.ba\nFormula 1 ove sezone mogla bi trajati čak i do februara 2020. godine, pišu inostrani mediji.\nPodsjetimo, niz utrka u najbržem cirkusu svijeta odgođen je na samom početku 2020. godine zbog virusa Covid-19.\nPomenuti virus napravio je velike probleme u svim segmentima društva, pa tako i u sportskom. Za sada još uvijek nema informacija kada bi mogla početi sezona u Formuli 1 i koja će biti prva trka, ali se špekuliše da bi sezona, zbog trenutnog prekida, mogla kasnije otići i u 2021. godinu.\nPrije nekoliko dana čitali smo da bi se moglo voziti i u januaru naredne godine kako bi se nadoknadilo sve propušteno, a sada se pojavila informacija da bi čak i to moglo biti produženo i do februara.\nSve to znači da bismo, kako je i pretpostavio šef Ferrarija Mattia Binotto, mogli neke F1 vikende gledati samo dva dana, tačnije ne bi bilo treninga koji se inače vozi petkom. Osim toga, vozači ne bi imali mnogo pauzi između trka i većina bi se vozila sedmicu za sedmicu.\nUz sve navedeno, vrijedi pomenuti i to da, u slučaju ovakvih okolnosti, timovi ne bi imali priliku za testiranja pred početak sljedeće sezone već bi se praktično poslije ove odmah 'usločilo' u sljedeću.\nSve ovo organizatori najbržeg ciklusa na svijetu rade kako se ne bi suočili sa velikim finansijskim gubicima koji bi u mnogome uticali i na gašenje nekih ekipa, baš kao što je to slučaj u drugim sportovima kao što su fudbal ili košarka.


Treći svetski rat je već u toku - 27.03.2017, Sputnik Srbija\nTreći svetski rat je već u toku\nSavetnik Saveta za ljudska prava UN Žan Cigler ocenio je, u intervjuu bečkom dnevniku "Kurir", da je treći svetski rat već u toku. 27.03.2017, Sputnik Srbija\nvesti, svet, žan cigler\nSavetnik Saveta za ljudska prava UN Žan Cigler ocenio je, u intervjuu bečkom dnevniku "Kurir", da je treći svetski rat već u toku.\nOn je ukazao da je 54 miliona ljudi prošle godine ubijeno u ratu, umrlo od gladi, zagađene vode ili od već dugo pobeđenih epidemija.\nCigler kaže da živimo pod svetskom diktaturom globalnog finansijskog kapitala.\n„Oligarsi 500 najvećih koncerna kontrolišu 52,8 odsto svetskog bruto socijalnog proizvoda. To je moć koju nema nijedan kralj, car, papa. Koncerni nisu pod državnom kontrolom i slede samo jednu strategiju — maksimiranje profita. A danas su u SAD milijarderi direktno na vlasti“, kazao je Cigler.\nUkazao je da je, i pored parcijalnog napretka u smanjenju žrtava siromaštva, i dalje od 7,3 milijarde jedna milijarda ljudi permanentno izložena gladi, što je posledica, kako kaže, „kanibalskog svetskog poretka“.\nKada je reč o Donaldu Trampu i njegovim najavama smanjenja učešća u međunarodnim organizacijama Cigler je upozorio da su SAD najveći kontributor UN, sa 26 odsto ukupnog budžeta, odnosno kod mirovnih misija učestvuju obezbeđujući 60 odsto sredstava.\n„Ako Tramp smanji finansijsko učešće, UN će biti paralizovane“, rekao je on.\nCigler je istovremeno izrazio uverenje da Tramp neće biti četiri godine na mestu predsednika SAD, ocenjujući da će uslediti ili psihijatrijski problem ili će pritisak biti toliko velik da neće više moći da vlada.\nPodnošenje ostavke, ali i izglasavanje nepoverenja, moguće su varijante, smatra Cigler.


RTCG - Radio Televizija Crne Gore - Nacionalni javni servis :: Fudbal :: Iguain se izvinio ekipi, navijačima i treneru\nISPAD PROTIV JUVENTUSA 12. 11. 2018. 20:40 >> 20:22 0\nISPAD PROTIV JUVENTUSA\nFudbaler Milana Gonsalo Iguain izvinio se danas ekipi, navijačima i treneru za neprimjerenu reakciju kojom je na utakmici protiv Juventusa zaradio crveni karton.\n"Želim da se izvinim ekipi, navijačima i treneru zbog moje reakcije. Sudija zna šta sam mu rekao, ali mislim da ponekad moraju da razumiju situaciju. On je ipak donio odluku, a ja želim još jednom svima da se izvinim", rekao je Iguain.\nPoslije promašenog jedanaesterca u prvom poluvremenu, Iguain je u sinoćnoj derbi utakmice Serije između Milana i Juventusa zaradio crveni karton zbog sukoba sa sudijom.\nOn je naveo i da je svjestan da su fudbaleri uzori mladima, kao i da zna da njegova reakcija nije bila primjerena.\n"Ipak, trebalo bi svi da znamo da mi nijesmo roboti", rekao je on.\nUtakmica između Milana i Juventusa završena je pobjedom torinskog tima od 2:0.


Šaljivi video za "Male cancer awarness campaign" - SandzakHaber.Net , Sandžačke Internet Novine !\nNaslovna Zabava Zdrav život Šaljivi video za “Male cancer awarness campaign”\nŠaljivi video za “Male cancer awarness campaign”\nOd HaberNews - 18. Novembra 2013. 0 51 Podeli na Fejsbuku\ntweet Ovih dana na internetu je osvanuo šaljiv snimak sa ozbiljnom porukom. Radi se o “Male cancer awarness campaign”, koja, kako joj i ime kaže, pokušava da probudi svest kod muškaraca o raku testisa. Ovo je samo prvi u nizu snimaka u ovoj kampanji, koji pokazuje kako muškarci mogu sami, na lak način da izvrše pregled. Rak testisa je ozbiljna bolest koja svake godine odnese veliki broj života, najviše zbog toga što se retko otkriva u ranoj fazi.\nCilj ove kampanje je da pregled testista ne bude tabu temu, vec sasvim normalna stvar.\nPogledajte kako je to u ovoj reklami odradila manekenka Rhian Sugden:\ntweet Prethodni tekstSDP pokrenula akciju “Kutija za studentska pitanja”Sledeći tekstSAD: Za dan razgrabljeno milion PS4 konzola HaberNews\tPOVEZANE OBJAVEVIŠE OD AUTORA


DOLIJAO: Terorista s briselskog aerodroma uhapšen pred zgradom tužilaštva : Nadlanu.com\nDOLIJAO: Terorista s briselskog aerodroma uhapšen pred zgradom tužilaštva\nObjavljeno 27. mar 2016. / 16:10:46\nŠefu, viđen na video snimku s kapom na glavi, treći je terorista koji je, prema listu Het nivsblad viđen i u blizini metro stanice Malbek gde se razneo eksplozivom islamski ekstremista koji je ubio 20 i ranio više desetina ljudi.\nPolicija je Šefua u četvrtak uveče uhapsila pošto ga je opazila u automobilu Sitroen 4 dok je polako prolazio ispred zgrade državnog tužilaštva i sad je tužilac protiv njega podigao optužnicu "zbog učešća u delovanju terorističke grupe, terorističkih ubistava i terorističkih ubistava u pokušaju".\nTužilaštvo navodi "ozbiljne nalaze koji su podudarni" i koji Šefua neposredno dovode u vezu s terorističkom grupom koja je u eksplozijama na aerodromu i metrou u Briselu usmrtila 28 osoba, što je, kako su saopštile vlasti, nešto manje nego što se dosad smatralo, ali je u tim jezivim pokoljima ranjeno više od 300 ljudi.\nIstraga je o Šefuu dobila dragocene podatke od šofera taksija koji je na dan atentata trojicu terorista iz skrovišta u četvrti Skarbek vozio na aerodrom s tri kofera u kojima je bio eksploziv, a još dva kofera s eksplozivom, srećom, nisu ukrcana jer u taksiju nije bilo mesta.\nFejsal Šefu je sebe prikazivao kao novinara koji je, pored ostalog, u kratkim video reportažama tvrdio da belgijske vlasti u zatvorima zlostavljaju osuđenike muslimane i za to krivio i belgijske medije.\nBelgijski gradonačelnik Ivan Majer je saopštio da je "opasno delovanje" Šefua dobro poznato vlastima i rekao da je na to upozorio policiju, pored ostalog i zbog toga što je Šefu "vrbovao lica za uključivanje u ekstremističke grupe".\nBREGZIT EFEKAT: Skulpture stare 2.500 godina vraćaju se u Grčku


Rukometašice dobile selektora: Vi ste sportska nacija\nNaslovna Ostali sportovi Rukometašice dobile selektora: Vi ste sportska nacija\nBregar je govorio nakon pobede Srbije nad Slovačkom (FOTO: Guliver Images)\nOno što se u prethodnih 24 sata šaputalo, dobilo je zvaničnu potvrdu – Uroš Bregar je novi selektor ženske rukometne reprezentacije Srbije!\nNakon što je juče definitivno došlo do prekida saradnje sa Ljubomirom Obradovićem, a nešto pre toga Bregar je podneo ostavku na mesto selektora Slovenije, krenule su spekulacije da će baš on preuzeti srpski tim.\nPotvrda je stiglaa direktno od Rukometnog saveza Srbije i Uroša Bregara.\n-Bio sam počastvovan pozivom Rukometnog saveza Srbije. Posle toliko godina bila je teška odluka okončati mandat u selekciji Slovenije. Slovenačka reprezentacija dugo nije bila na velikoj sceni. Poslednje EP je odigrala 2010, a na Svetskom prvenstvu se nije pojavila 12 godina. Napravili smo kontinuitet nastupa na velikim takmičenjima i jedan veliki iskorak u poslednjih pet godina. Mislim da je došlo vreme za promenu, za neku novu energiju, koja je potrebna i meni i igračicama. Prevagnuli su razlozi da prihvatim ponudu Srbije. Verujem da posvećeni, u zajedničkom radu stručnog štaba i igračica, možemo da napravimo neki veliki rezultat-, kazao je Bregar.\nSadašnji trener Krima je zadobio poverenje Upravnog odbora. U slovenskoj ekipi sarađuje već sa srpskim rukometašicama, tu je do sada bila Jovana Risović, a nedavno su se priključile i Andrea Lekić, Dragana Cvijić, Кatarina Кrpež Šlezak i Sanja Radosavljević.\n-Jako poštujem celokupan srpski sport i sve što ste napravili kao sportska nacija. U rukometu uvek ima igrača i igračica, uvek iskoči neko nov. Siguran sam da sa ozbiljnim radom, a verujem da je tako bilo i do sada, možemo da dignemo reprezentaciju na još jedan viši nivo. Što se tiče reprezentativki koje dolaze u Кrim, tražili smo devojke koje imaju karakter i već neku povezanost sa Кrimom u prošlosti. Andrea, Cvija i Кatarina se vraćaju u klub gde su već igrale. Pratim Sanju već duže vreme, sviđa mi se kao igrač i drago mi je da ćemo sarađivati. Jovana Risović ima TOP sezonu i zadovoljan sam što će ostati u Кrimu i naredne sezone-\nNovi selektor će imati priliku da debituje već u baražu za Svetsko prvenstvo, a mečevi sa Slovačkom igraju se 17. aprila u gostima i 21. aprila u Beogradu.\n-Imaćemo par dana za trening pred prvu utakmicu. Кrećemo sa analizom protivnika. Razgovarao sam sa više-manje svim igračicama i drago mi je da vidim energiju, želju i motiv da igraju za nacionalni tim. Znam da je ekipa malo starija, ali igračice ne delim na mlađe i starije. Podmlađivanje će doći prirodnim procesom. Želim na početku da pozovem sve, jer igračice delim, pre svega, na kvalitetne i manje kvalitetne. Stvari u rukometu se menjaju, karijere su sve duže, tako da se igrači od 30 godina više i ne smatraju starim. Najvažnije je da postoji želja da se igra za reprezentaciju-, jasan je Uroš Bregar.\nRukometašice Srbije dobijaju novog selektora\nPrethodni tekstBorac uprkos porazu, zadržao poziciju, ali baraž preti\nSledeći tekstHauge spasao Milan protiv Sampdorije\nDorcolac 3/04/21 22:16 At 3/04/21 22:16\nVerovatno ce ovaj trener vise da im odgovara,jer je mladji i verovatno lepsi….\nDi maria 3/04/21 15:34 At 3/04/21 15:34\nOvo je odličan trener i iskreno se nadam da će popraviti situaciju u reprezentaciji ,pokazao je da radi dobro svoj posao ali videcemo kako će se snaći kod nas\nAleksandar Knežević - 11/05/21 10:43 1


SARAJEVO – Izvoz pivarske industrije BiH u devet mjeseci iznosio je 4.151.452 KM, što je više za 41,9 odsto od istog perioda prošle godine, dok je uvoz bio 89.810.372 KM, što je više za 11,9 odsto u odnosu na prva tri kvartala lani, rečeno je Srni iz Spoljnotrgovinske komore BiH.\n“Samo u prvih devet mjeseci ove godine uvezeno je skoro 678.000 hektolitara piva, dok je izvezeno u Srbiju nešto više od 39.000 hektolitara. Nakon Srbije, najviše piva smo uvezli iz Hrvatske, skoro 334.000 hektolitara, te Slovenije oko 120.000 hektolitara”, ističu iz Spoljnotrgovinske komore.\n“Do ovakvog stanja je došlo usljed enormnog i nekontrolisanog uvoza piva po znatno niskim `transfernim cijenama` od velikih multinacionalnih pivarskih grupacija, preko susjednih tržišta, a prvenstveno iz Srbije, Hrvatske i Slovenije”, upozoravaju iz Komore i dodaju da uvozna piva u zemljama EU zauzimaju uglavnom od 10 do 15 odsto ukupnog tržišta, dok u BiH uvozna piva čine i do 70 odsto tržišta.\n“Svakako da bi aktivnijoj ulozi u pomoći ovom industrijskom sektoru trebalo da doprinesu nadležne institucije u BiH, što je stav Grupacije proizvođača piva pri Spoljnotrgovinskoj komori”, smatraju iz Komore.\n“Još jedna od inicijativa Grupacije proizvođača piva u BiH, koja je u posljednjem periodu aktuelizovana, bila je u pravcu rasterećenja privrede u oblasti indirektnih poreza. Konkretnije, odnosi se na izmjene Pravilnika o primjeni Zakona o akcizama BiH, u pogledu visine dopuštenog rashoda po osnovu kala, kvara, rastura i loma za pivo – gubitak od hladne sladovine, gdje su domaći proizvođači tražili da se zakonska regulativa prilagodi realnim vrijednostima, te evropskim i svjetskim standardima”, navode iz Komore.\n“Ljudi u BiH bi trebali više da se usmjere na kupovinu i potrošnju domaćih proizvoda jer se samo tako može zaštititi domaća proizvodnja”, naglašavaju iz Spoljnotrgovinske komore.


Novinarima Rojtersa sedam godina robije | NDNV\nSud u Mjanmaru osudio je dvojicu novinara Rojtersa na po sedam godina zatvora.\nOni su osuđeni za ilegalno posedovanje zvaničnih dokumenata i kršenje državne tajne tokom istrage o masakru tamošnje vojske nad muslimanskom manjinom Rohindža.\nOni su se izjasnili da nisu krivi i da je policija namestila dokaze protiv njih.\n“Danas je tužan dan za Mjanmar, Rojtersove novinare Va Lona i Kjava So Oa, i za medije svuda na svetu”, rekao je, kako je navedeno u saopštenju, glavni urednik Rojtersa Stiven Adler.\nOn je rekao da su ta dvojica izvanrednih novinara već provela devet meseci u zatvoru pod lažnim optužbama namenjnim da se ućutka štampa i zastraše mediji.\nAdler je rekao da im je oduzeta sloboda iako nema nikakvih dokaza da su oni prekršili zakon a da ima puno dokaza o nameštanju policije.\n“Ovo je nefer. Želim da kažem da očigledno prete našoj demokratiji i uništavaju slobodu štampe u našoj zemlji”, rekao je Va Lon okupljenim.\nOva dvojica novinara su prošle godine izveštavali o brutalnom ophođenju bezbednosnih snaga zemlje prema Rohindža manjini u državi Rakin u Mjanmaru.\nOko 700.000 Rohindža pobeglo je u susedni Bangladeš da izbegne nasilje protiv njih koje je usledilo kao odmazda kada su militananti Rohindža ubili desetine pripadnika bezbednosnih snaga. Više desetina novinara i aktivista za demokratiju protestovali su u subotu u Jangonu, najvećem gradu u Mjanmaru, podržavajući novinare.\nMeđutim u toj većinski budističkoj zemlji vlada rasprostranjena predrasude protiv Rohindža, a u vladi i vojsci je skoro ksenofobna osetljivost prema kritikama iz inostranstva, navodi agencija AP.


Zašto je litar goriva u Bijeljini jeftiniji za 27 feninga – Gradačački glas\nZašto je litar goriva u Bijeljini jeftiniji za 27 feninga\n09/03/2018 09/03/2018 Gradacacki Glas\t0 Comments\nNa inicijativu Kluba poslanika Nezavisnog bloka u Predstavničkom domu Parlamentarne skupštine BiH, na posljednjoj sjednici, održanoj 20. februara 2018. godine, usvojena je “Inicijativa za utvrđivanje maksimalnog iznosa marže distributera nafte i naftnih derivata”.\nKao što vam je već poznato, usvojenom Inicijativom se traži od Vijeća ministara Bi da zajedno s nadležnim entitetskim institucijama izvrši provjere koliko iznose marže distributera nafte i naftnih derivata u BiH po litru goriva te da se one zakonski ograniče i smanje, sve kako bi se dio poskupljenja zbog uvođenja dodatnih akciza prebacio i na teret distributera i trgovaca naftom i naftnim derivatima, a ne samo na građane u BiH.\nPrvog februara ove godine došlo je do povećanja maloprodajne cijene nafte i naftnih derivata, uzrokovano uvođenjem novih akciza po litru goriva.\nMaloprodajna cijena, prema kalkulacijama, povećala se i za 0,30 KM po litru zavisno od distributera, što je znatan udar za građane BiH, direktno kroz povećanje cijene goriva i indirektno kroz lančani rast cijena ostalih životnih namirnica koji će ubrzo uslijediti.\n“Također, primjetna su u nekim slučajevima puno veća povećanja nego iznos posljednjih akciza na gorivo, kao i ogromne razlike u cijenama u BiH koje se kreću u rasponu od 1,89 KM, u Bijeljini, do 2,16 KM u Sarajevu, za litar iste vrste nafte”, navode u Nezavisnom bloku.\nPoručuju da su cijene goriva u BiH danas više nego recimo u Austriji.\n“Za razliku od Austrije, gdje je cijena goriva 1,08 eura po litru, kao i BiH, prosječne plate su u odnosu na BiH i 5 puta više! Pozivam vas ovim putem da urgentno djelujete vezano za ovu problematiku, da zajedno s nadležnim institucijama spriječite nekontrolisana povećanja i smanjite marže distributera nafte i naftnih derivata, u skladu sa Zakonom i odlukom Parlamenta BiH, kako bi se osigurala zaštita građana u BiH, posebno najosjetljivijih kategorija stanovništva”, poručuju iz Nezavisnog bloka.\n← Novi serijal Al Jazeera Balkans:Tada&Sada\nPočinje borba za Premijer ligu, ali i opstanak u Prvoj ligi FBiH →


VI CEI Konferencija\nŠesta CEI konferencija o zdravstvenom, wellness i spa turizmu – Regionalne šanse i izazovi , održana je juče u Beogradu, u Hotelu M u organizaciji Klastera zdravstvenog , wellness i SPA turizma Srbije, pod pokroviteljstvom Centralno-evropske inicijative i uz podršku Ministarstva privrede, turizma i telekomunikacija .\nKonferecniju je otvorito Srdjan Miljković, prvi savetnik u Sektoru za Evropsku uniju Ministarstva spoljnih poslove Srbije, koji je tom prilikom istakao je da Centralna evropska inicijativa predstavlja, između ostalog, most između zemalja članica Evropske unije i onih zemalja zapadnog Balkana koje svoje članstvo u EU još uvek nisu ostvarile. Preko Fonda za saradnju Centralno-evropske inicijative i uz zalaganje Ministarstva spoljnih poslova Republike. Srbije, svake godine se podržavaju brojne aktivnosti, međunarodni seminari i projekti u Srbiji.\nNa ovogodišnjoj konferenciji učestvovali su profesionalci, predstavnici vladinog sektora i lideri u oblasti zdravstvenog, wellness i spa turizma iz deset zemalja i to: Austrije, Mađarske,Rumunije ,Slovenije, Hrvatske, Bugarske Bosne i Hercegovine, Makedonije, Crne Gore I Srbije .\nOva konferencija je jedina godišnja regionalna konferencija posvećena zdravstvenom, velnes i spa turizmu koja se održava u Srbiji od 2009. godine.


Aleksić: Poslednji trenutak da država pomogne srpskom selu\nParlamentarni izbori Autor:N1 Beograd15. mar. 202216:37\nPotpredsednik Narodne stranke i treći na listi „Ujedinjeni za pobedu Srbije“ Miroslav Aleksić izjavio je u Mramorcu kod Smederevske Palanke da je Srbija jaka onoliko koliko je jak srpski seljak i da je poslednji trenutak da država pomogne poljoprivrednicima, koje je „odlazeća vlast u poslednjih 10 godina prepustila samima sebi“.\n„Domaćinstvo Milana Gojkovića iz Mramorca je primer pravog srpskog domaćinstva kojem država mora da pomogne i u kojem dva brata obrađuju 40 hektara zemlje, proizvode mleko i imaju tov junadi. Problem je što su oni prepušteni sami sebi, plaćaju nasjkuplje gorivo u Evropi, ne mogu da dođu do veštačkog đubriva neophodnog za proizvodnju“, rekao je Aleksić u razgovoru sa meštanima Mramorca.\n„Samo kroz subvencije, koje su od 2012. godine umanjene sa 12.000 dinara po hektaru na 4.000 dinara izgubili su 32.000 evra, a cena za proizvode koje prodaju je nepredvidiva u budućnosti“, dodao je Aleksić.\nAleksić je naveo da Gojkovići imaju traktore „IMR Rakovica“ i „IMT“, koji su proizvođeni u Srbiji, ali danas „srpski seljak kupuje kineske i indijske traktore, za koje država daje subvencije“, umesto da je zadržana domaća proizvodnja u domaćim fabrikama koje je trebalo subvencionisati „kako bi naši radnici radili u njima“.\n„Isto važi i za proizvođače voća. Smederevska Palanka je kraj poznat po proizvodnji hiljada tona višanja, a proizvođači svake godine imaju velike probleme sa protivgradnim raketama, jer država nije u stanju da kupi dovoljan broj raketa. Strelci su plaćeni samo 4.000 dinara mesečno. Protivgradne odbrane gotovo da i nema, što nanosi veliku štetu proizvodnji“, rekao je Aleksić.\nAleksić je istakao da se „zato krče višnjari i ljudi više ne ulažu u proizvodnju“.\n„Država koja nije u stanju da plati protivgradne rakete i strelce pokazuje da apsolutno ne brine o srpskom selu i poljoprivredi“, zaključio je Aleksić.\nMiroslav Aleksićparlamentarni izbori 2022Ujedinjeni za pobedu Srbije\nLutovac: Odvojeni poslanički klubovi - ne zbog raskola, takav je bio dogovor\npre 33 min 10


četvrtak, 22. oktobar 2015. 13:37h\nReč je o prvom ITSF turniru u Srbiji, a trećem turniru Balkan Cupa.\nTurnir je završetak ovogodišnje serije Balkan Cupa i nastavak višegodišnje međunarodne saradnje Federacija stonog fudbala Srbije - FSFS, Hrvatski Stolnonogometni Savez i Zveza namiznega nogometa Slovenije.\nPored igrača iz Srbije, očekuju se igrači iz Slovenije, Hrvatske, Bosne i Hercegovine, Italije, Austrije, Bugarske i Mađarske, a organizatori u najavi turnira kažu da će se pobrinuti da ih dočeka dovoljan broj Sales Roberto Sport stolova.\nBodovi se zbrajaju za "Ligu Šampiona" gde je glavna nagrada - sto za stoni fudbal: Roberto Sport Adrenaline!\nMiloš Đorđević, predsednik Federacije stonog fudbala Srbije kaže da je sve ovo priprema za Svetsko prvenstvo koje će se održati 2017. godine.\nU Pančevu je prošle nedelje otvoren i prvi trening centar u našoj zemlji.\nPoziv na humanost: ispunite želju korisnika Doma za lica sa oštećenim vidom „Zbrinjavanje“


Škole u Grdelici dobile novu ogradu vrednu 1,8 miliona dinara – Info Centar Juga\nOsnovna i Srednja škola u Grdelici dobile su kompletno novu ogradu u dužini od 170 metara, za šta je opredeljeno 1,8 miliona dinara.\nCvetanović je danas kazao kako su pored škola u Grdelici, samo u prethodne dve godine, ograde postavljene oko Osnovne i Srednje školu u Vučju, OŠ Svetozar Marković, Škole za osnovno i srednje obrazovanje, kao i Turističko-ugostiteljske školu i OŠ Trajko Stamenković, koje se nalaze u istom dvorištu za šta je ukupnp izdvojeno preko 11,5 miliona dinara.\nU osnovnoj školi „Desanka Maksimović“ u Grdelici, izvršena je kompletna zamena dotrajale stolarije, obnovljena je fasada, čime je povećana energetska efikasnost gde je grad Leskovac uložio preko 8 miliona dinara. I Srednja škola u Grdelici takođe je dobila novi izgled, postavljene su i behaton ploče, čime je uređen glavni ulaz koji koriste obe škole i za sve to grad je izdvojio skoro 5,5 miliona dinara. Pored ovih investicija u toku 2018. i 2019. godine za redovno održavanje ove škole izdvojeno je preko 5 miliona dinara” – rekao je gradonačelnik i naglasio da će rad na ovom polju biti nastavljen sve dok svaka škola na teritoriji grada ne bude uređena.\nDirektor OŠ „Desanka Maksimović“ u Grdelici, Nenad Mladenović je sa prisutnima podelio dva utiska, prvi da mu je žao što zbog pandemije virusa korona nema dečje graje u školi, a drugi da se i pored toga dešava nešto lepo dešava u školi i zahvalio se gradonačelniku na trudu da ravnomernu ulaže u sve škole kojih nema malo. Direktor Srednje škole u Grdelici Zvezdan Anđelković je istakao da će ograda značajno doprineti bezbednosti dece ali i izgledu škola i dodao da je u toku sređivanje dvorišta, u školskoj radionici se repariraju stare i prave nove klupe. On se zahvalio svima koji doprinose napretku, a posebno gradonačelniku koji se zalaže da sve škole u našem kraju imaju bolje uslove za rad.


BOLJI USLOVI ZA VIŠEČLANE PORODICE: Premijer Višković obezbijedio pomoć najugroženijima - Opcija\nBOLJI USLOVI ZA VIŠEČLANE PORODICE: Premijer Višković obezbijedio pomoć najugroženijima\n14-01-2020 Društvo, Pocetna, Vijesti\nDa je zaštita najugroženijih kategorija društva jedan od prioritetnih zadataka Vlade Republike Srpske, a socijalno zbrinjavanje i obezbjeđivanje osnovnih životnih uslova za sve dijelove njenog stanovništva njena stalna briga, pokazuju brojni primjeri donacija, ali i izmjena zakona koji bi to omogućili sprovedenih za vrijeme aktuelnog mandata premijera Radovana Viškovića.\nSvoju humanu stranu predsjednik Vlade Republike Srpske pokazao je više puta u toku svog mandata.\nPosebnu pažnju u vrijeme božićnih i novogodišnjih praznika premijer Višković posvetio je višečlanim socijalno ugroženim porodicama i samohranim majkama sa bolesnom djecom, uputivši 26 rješenja u iznosu 500 KM u vidu jednokratne novčane pomoći.\nPotresen teškim životnim uslovima i životom u kući bez struje i kupatila u kojoj dane provodi jedanaestočlana porodica Đuričić iz Velike Sočanice kod Dervente, premijer Višković odlučio je da porodici koja je 3. januara postala bogatija za još jednog, najmlađeg člana Damjana, a koji je ujedno i prva beba rođena u Derventi uruči jednokratnu novčanu pomoć.\nIzdvojena novčana sredstva pomoćiće porodici da prevaziđe tešku materijalnu situaciju i omogući da u njihovoj kući nakon dugogodišnjeg mraka, tužbi i isključenja, sijalica ponovo zasija.\n„Ova pomoć nam mnogo znači, jer je meni i mojoj porodici omogućila da imamo dom. Živjeli smo u staroj i za život neuslovnoj kući, sagrađenoj prije 35 godina. Zbog duga iz 2008. godine u kući nismo imali ni struje, ali sada je to riješeno. Kuća se trenutno renovira i očekujemo da će radovi biti završeni do kraja januara“, rekao nam je Vladimir Đuričić iz Velike Sočanice kod Dervente.\nPraznike u novom, za život uslovnijem domu, zahvaljujući premijeru Viškoviću, dočekao je i Duško Stojanović iz Šešlija kod Doboja. Duško je samohrani otac dva sina, koji je do sada živio u trošnoj kući bez kupatila i osnovnih uslova za život.\nDječiji smijeh i porodična toplina sedmočlane porodice Čeranić iz Sokolovića kod Sokoca posebno su obradovali premijera, koji je ovoj porodici obezbijedio novčanu pomoć, dok su se tromjesečni Jovica, dvogodišnja Slađana, devetogodišnja Aleksandra i dvije godine stariji Aleksandar i najstarija Gordana obradovali pripremljenim novogodišnjim paketićima, koje im je pored donacije priredila Vlada Republike Srpske.\n„Zahvaljujući premijeru Viškoviću, koji je donirao 3000 KM, moj suprug će moći da nastavi liječenje. Pored toga, iz Vlade RS nam je stiglo obećanje da će učestvovati u izgradnji nove kuće na proljeće, a djecu su za vrijeme praznika obradovali paketićima. Ova pomoć nam znači mnogo i ovom prilikom želim da se zahvalim premijeru i svim ljudima koji su nam pomogli“, rekla je Blaženka Ćeranić iz Sokolovića kod Sokoca.\nZaboravljena ni ove godine nisu dječica iz roditeljske kuće, pa tako pored paketića, premijer i Vlada Republike Srpske pružaju svu potrebnu podršku u funkcionisanju roditeljske kuće i aktivnosti koje provodi udruženje Iskra i Mladice.


Počelo vakcinisanje zaposlenih u novosadskom domu zdravlja - Novi Sad\n19:01:00 13.01.2021, Komentara: 0\nNovi Sad - Vakcinacija zaposlenih u Domu zdravlja „Novi Sad“ protiv koronavirusa počela je danas u 11 sati. Prioritet imaju zaposleni u kovid centru, ali će sukcesivnom isporukom vakcine na red stići svi zaposleni u narednom periodu. Kako je saopšteno iz ove zdravstvene ustanove, imunizacija će se obaviti Pfizer - BioNTech vakcinama.\n- Mi smo napravili plan, pošto imamo 200 zaposlenih koje planiramo danas i sutra da uradimo. Pošto vakcina ima rok trajanja van zamrzivača od pet dana, mi planiramo da to uradimo u roku ova dva dana - kaže za RTV Nenad Vukas, koordinator vakcinacije u Domu zdravlja „Novi Sad“.\nInače, 5. januara počela je vakcinacija zaposlenih u Kliničkom centru Vojvodine.\nImunizacija protiv Kovida-19, biće okončana najkasnije do sredine jula, izjavio je državni sekretar u Ministarstvu zdravlja Mirsad Đerlek. Prvi punkt za masovnu imunizaciju građana, prema najavama, trebalo bi da počne sa radom do kraja nedelje, na Beogradskom sajmu. Za taj posao spremno je više od 15 mobilnih ekipa Doma zdravlja „Novi Sad“, a prema nezvaničnim informacijama vakcinacija građana Novog Sada trebalo bi da počne za desetak dana.\nZa nepuna tri dana više od 150 hiljada građana iskazalo je interesovanje za vakcinaciju, a u Nacionalnom koordinacionom timu za imunizaciju napominju da bi narednih dana i nedelja, mogla da počne masovna imunizacija građana, koja bi trebalo da bude okončana sredinom jula.


Priština pod pritiskom zbog hapšenja Marka Đurića, Haradinaj: Analiziraćemo - 26.03.2019, Sputnik Srbija\nPriština pod pritiskom zbog hapšenja Marka Đurića, Haradinaj: Analiziraćemo\nPremijer privremenih prištinskih institucija Ramuš Haradinaj izjavio je danas da će analize pokazati da li je bilo eventualne primene prekomerne sile i kršenja... 26.03.2019, Sputnik Srbija\n© AP Photo / Visar KryeziuKosovska policija privodi Marka Đurića\nPremijer privremenih prištinskih institucija Ramuš Haradinaj izjavio je danas da će analize pokazati da li je bilo eventualne primene prekomerne sile i kršenja pravila u slučaju hapšenja direktora Kancelarije za KiM Vlade Srbije Marka Đurića pre godinu dana u Kosovskoj Mitrovici.\nHaradinaj je to rekao novinarima nakon sednice vlade upitan da komentariše novinske napise da su privremene prištinske institucije pod pritiskom da istraže policijsku akciju, tokom koje je na današnji dan prošle godine u Mitrovici uhapšen Đurić.\n„Analiza će pokazati da li je bilo eventualnog kršenja pravila u tom slučaju“, rekao je Haradinaj, prenela je „Koha“.\n„Koha“ je ranije danas prenela da su privremene prištinske institucije pod pritiskom da istraže postupanje policije prilikom hapšenja Đurića u Kosovskoj Mitrovici.\nĐurić je pre godinu dana uhapšen zbog navodnog ulaska na Kosovo i Metohiju bez dozvole privremenih prištinskih institucija, što je, međutim, Beograd demantovao.\nSpecijalne jedinice kosovske policije upale su na skup na kojem je Đurić razgovarao sa Srbima s Kosova i uhapsile ga, a potom su ga na brutalan način sproveli u Prištinu, vukući ga po ulici naočigled prolaznika, preneo je Tanjug.\nPolicijska akcija je u celini sprovedena nasilno, a u pokušaju da spreče Đurićevo hapšenje, nekolicina Srba, među kojima i tadašnji ministar poljoprivrede Nenad Rikalo, bili su povređeni.


FHP: Oslobađajuća presuda "Siminim četnicima" - nova opasna praksa\nKonferencija Fonda za humanitarno pravo o presudi Apelacionog suda u procesu protiv "Siminih četnika", u Medija centru u Beogradu, 6. jula 2018. (Foto: Medija centar Beograd).\nOdluka Apelacionog suda u Beogradu da izrekne oslobađajuću pravosnažnu presudu za zločine počinjene 1992. godine u selu Skočiću, kraj Zvornika u BiH, predstavlja novu praksu tog suda u procesuiranju saizvršilaštva u teškim ratnim zločinima i imaće uticaj na buduća ili suđenja za najteže zločine koja su u toku, rečeno je na konferenciji Fonda za humanitarno pravo.\nPresuda Apelacionog suda, doneta 26. juna ove godine, odnosi se na zločin koji je počinila dobrovoljačka paravojna formacija "Simini četnici", koja je brojala 40 pripadnika uglavnom iz Srbije i na čijem je čelu bio Sima Bogdanović, poznatiji kao Sima Četnik iz Rume.\n"Simini četnici" došli su jula 1992. godine u selo Skočić kraj Zvornika u kojem su boravili Srbi i Romi. "Simini četnici" su prvo razneli seosku džamiju dinamitom, da bi zatim Rome koji su se sklonili u susednu kuću tukli, zlostavljali, jednog čoveka ubili, a tri žene silovali. Potrpali su 27 Roma i 3 žene u kamione i odvezli u selo Manišići. Tu su izveli tri žene, tada maloletnice koje će kasnije biti svedokinje, a ostale su odvezli do mesta Hamziđi, gde su ih iskrcali kod već iskopane jame, tu ih streljali, ubadali noževima, bacali u jamu i na kraju ubistva "overili" bačenom bombom.\nVratili su se u Mališić i nastavili zločine - 3 svedokinje su držali kao seksualne robinje, više puta dnevno silovali, mučili, terali ih da gledaju silovanja kad same nisu silovane, terali ih da čiste i spremaju hranu.\nFHP je 2008. podneo krivičnau prijavu protiv "Siminih četnika", ali je Tužilašđtvo za ratne zločine tek 2010. podiglo prve optužnice. Prva prvostepena presuda je bila osuđujuća - svi pripadnici jedinice su bili osuđeni, neki i na maksimalne kazne. Ali, Apelacioni sud je tu presudu ukinuo i vratio na ponovno odlučivanje. 2015. doneta je nova presuda, gde su svi oslobođeni - i za rušenje džamije, i za ubistvo 27 civila, i za nečovečno postupanje prema 3 svedokinje.\n"Dakle, za srpski sud ubistvo 27 Roma, među kojima je bilo i devetoro dece i jedna trudnica u poodmakloj trudnoći, nije ratni zločin. Ono što je Apelacioni sud utvrdio je da su tri pripadnika 'Siminih četnika' počinili ratni zločin nečovečno postupanje prema tri svedokinje i osudili ih na kazne zatvora od po 10 godina, a trećeg na šest godina", rekla je Ivana Žanić, koordinatorka pravnog tima FHP.\n"Nemoguća misija" ubuduće za Tužilaštvo\nFHP smatra da su ovim potezom drastično pooštreni kriterijumi za dokazivanje krivičnog dela saizvršilaštva i da se Tužilaštvo za ratne zločine stavlja u gotovo nemoguću poziciju kada je u pitanju dokazivanje kompleksnih ratnih zločina, u kojima više lica počini najgore zločine.\n"Ukoliko se ova praksa nastavi, nismo sigurni da li će postupci koji su sada u toku, a tiču se ratnih zločina počinjenih u Lovasu, u Srebrenici, u Ćuški, dovesti do osuđujućih presuda", rekla je Žanić.\nSporno je i procenjivanje značaja olakšavajućih i otežavajućih okolnosti, kao i način na koji se izriču kazne i jedinstvena kaznena politika. Ona je, ipak, pohvalila stav Apelacionog suda koji je potvrdio presudu optuženima za nečovečno postupanje, narušavanja telesnog integriteta, seksualnog ponižavanja i silovanja tri zaštićene svedokinje.\nŽanićeva je rekla i da navedeni problemi nisu jedini, da postupci za ratne zločine traju neopravdano dugo, da se ne podižu protiv visokorangiranih oficira, da je prethodne godine TRZ podigao četiri optižnice, a ove godine dve.\n"Statistika je jasna, a sve navodi na zaključak da ova sudjenja nisu više prioritet", navela je Žanić.\nZijo Ribić, koji je imao osam godina kada je preživeo streljanje u kom su mu ubijeni otac, majka u drugom stanju, šest sestara i brat, rekao je da "nema komentar" na ovakvu presudu.\n"Mislio sam da je sud prvom presudom doneo pravdu, ali mi se posle druge presude mišljenje promenilo. Sud je na ovaj način poslao poruku da zbog zločina nad romskom populacijom niko ne treba da odgovara", kazao je Ribić.\nStjepanović: Pravo pobedilo pravdu u slučaju oslobođenog "škorpiona"\nČlanovi Kongresa nominovali Natašu Kandić i FHP za Nobelovu nagradu za mir\nU Srbiji prema proceni 15.000 civilnih žrtava rata\nNegiranje genocida uskoro krivično delo u Srbiji


Injac: Nije planirano povećanje broja crnogorskih vojnika u misiji na Kosovu | Aktuelno\nInjac je kazala da su pripadnici Ministarstva odbrane i Vojske Crne Gore u misiji KFOR na Kosovu od 2018. godine\nZa ovu godinu nije planirano povećanje broja crnogorskih vojnika u misiji KFOR na Kosovu, rekla je ministarka odbrane Olivera Injac u Skupštini Crne Gore, odgovarajući na poslaničko pitanje Predraga Boškovića iz Demokratske partije socijalista.\nBošković je pitano Injac zbog čega se ne realizuje slanje vojnika u misiju KFOR, navodeći da je sa partnerima urađen kompletan plan angažovanja u sastavku hrvatske čete.\nInjac je kazala da su pripadnici Ministarstva odbrane i Vojske Crne Gore u misiji KFOR na Kosovu od 2018. godine.\n“Članstvom u NATO, Crna Gora je dobila mogućnost za učešće u misiji KFOR, a broj pripadnika koji se angažuju u misiji je isključivo pitanje nacionalne odluke. U odluci Skupštine Crne Gore, a na predlog Savjeta za odbranu i bezbjednost, je navedeno da Crna Gora učestvuje sa ‘do dva pripadnika’. Osim navedene odluke, Crna Gora se nije obavezala za povećanje broja učesnika”, precizirala je Injac.\nRekla je da je tačno je da su tokom mandata prethodnog ministra odbrane vođeni inicijalni razgovori o ispitivanju mogućnosti za proširenje broja pripadnika u misiji KFOR na taktičnom nivou, ali se Crna Gora ni na koji način nije obavezala za navedeno dodatno angažovanje, niti je to mogla uraditi bez predloga Savjeta za odbranu i bezbjednost i odluke Skupštine.\n“Razgovori o proširivanju broja učesnika isključivo su vođeni na taktičkom nivou, u sklopu procesa generisanja snaga za angažovanje u misijama NATO. Naravno da se odluka o tome donosi na političkom nivou, što je jasno i našim saveznicima. Ne postoji plan angažovanja u sastavu hrvatske čete na koji se pozivate, niti su aktuelni planovi za ovu godinu sa hrvatskim saveznicima o povećanju angažovanja u misiji KFOR”, kazala je Injac.\nBoškovića je interesovalo i šta se dešava sa poligonom na Sinjajevini, te da li se uopšte traži rješenje za Vojsku.\nInjac nije odgovorila da li je ukinuta odluka Vlade koja se odnosi na poligon na Sinjajevini. Podsjetila je da je odlukama prethodne Vlade iz 2018. i 2019. godine potvrđeno formiranje vježbovno strelišnog poligona za potrebe Vojske i data saglasnost da se nastavi sa aktivnostima za korišćenje lokacije na Sinjajevini.\n“Vojska Crne Gore ima mogućnosti za realizaciju programskih gađanja naoružanjem kalibra do 12,7 milimetara, odnosno korišćenjem vježbovnog metka do 20 milimetara, na sopstvenoj teritoriji”, objasnila je Injac.\nU Crnoj Gori trenutno su, kako je dodala, aktivna dva strelišta za gađanje naoružanjem ovih kalibara. Ta dva strelišta su strelište „Danilovgrad” u Kasarni „Milovan Šaranović” u Danilovgradu i privremeno strelište „Ranče Polje“ kod Pljevalja.\nPodsjetila je da je bojno gađanje artiljerijskim oruđima realizovano 2018. godine, a minobacačima 2019. godine, na poligonu „Krivolak” u Sjevernoj Makedoniji koji, kako je istakla, VCG neće koristiti poligon ‘Krivolak’ pod komercijalnim uslovima, nego bez ikakve naknade, što je i dogovoreno na bilateralnom nivou između Crne Gore i Sjeverne Makedonije.\nOna je kazala da osim gađanja koja realizuje na poligonu „Krivolak” u Sjevernoj Makedoniji, Vojska planira da u narednom periodu realizuje i gađanja na drugim poligonima zemalja saveznica i članica NATO kroz planirane multinacionalne vježbe.\nInjac: Nije planirano povećanje broja crnogorskih vojnika u misiji na Kosovu – CG Vijesti


Ekstazi opet popularan medju mladima\nBeta 31. maja 2016. 12:25\nDroga ekstazi je opet popularna u Evropskoj uniji pošto su prodaja na internetu i novi načini oglašavanja pomogli da dodje do nove generacija korisnika, saopštila je danas agencija Evropske unije za kontrolu droga.\nMDMA, kako je poznat ekstazi, ponovo je dobio status „uobičajenog stimulansa po izboru mladih“, naveo je Evropski centar za monitoring droga i zavisnosti u redovnom godišnjem izveštaju.\nUpotreba ekstazija se omasovila 90-ih godina, ali je na kraju poslednje decenije njegova upotreba smanjena zbog lošeg kvaliteta i falsifikata.\nNovi, inovativni načini dobavljanja hemijskih sastojaka za ekstazi, novi načini proizvodnje i strategije reklamiranja koje nude tablete različite snage, boje i oblika ponovo su podstakli prodaju te droge, navela je agencija EU.\nEvropske vlasti veruju da se većina ekstazija u EU proizvodi u Holandiji, navela je agencija EU sa sedištem u Lisabonu.\nUprkos masovnijem korišćenju ekstazija, njegova popularnost je i dalje mala u odnosu na kanabis koji je najprodavanija droga u EU u ukupnom novčanom iznosu.\nProcenjuje se da se marihuana u EU na godišnjem nivou proda za 9,3 milijarde evra, što je oko 38 osto ukupnog tržišta narkotika u 2013, poslednjoj godini za koju postoje potpuni podaci.\nHeroin je na drugom mestu sa 6,78 milijardi evra, a kokain na trećem sa 5,7 milijardi evra. Veruje se da je MDMA prodat za ukupno 700 miliona evra.\nPrekršaji vezani za marihuanu, koji se uglavnom tiču njene upotrebe ili posedovanja za ličnu upotrebu, predstavljaju tri četvrtine svih prekršaja povezanih s drogom u EU.\nKokain se koristi više u zapadnim i južnim članicama EU dok su amfetamini učestaliji na severu i istoku EU, navodi se u izveštaju.\nAgencija EU za droge je navela da je povećana prodaja narkotika preko interneta, što je novi izazov u merama za suzbijanje droga.


Nikola Peković - Blic Sport\nNajtrofejniji srpski košarkaški klub Partizan izostaće iz finala nacionalnog plej-ofa prvi put posle 1998. godine (zbog rata 1999. se nije igrao). Ako dodamo da već četiri godine ne igra ni finale ABA lige, da je tri bez trofeja, jasne su razmere krize. Partizan se provlačio kroz celu Superligu protiv slabijih iako je savladao Crvenu zvezdu, ali je krčag pukao protiv FMP-a.\nDa li će Nikola Peković ponovo igrati košarku? Kako sada stvari stoje, kraj karijere stamenog centra je blizu, a trener Minesote Tom Tibodo otkrio je da predsednik Partizana nije u planovima “vukova” za sledeću sezonu.\nTUMBANJE U PARTIZANU Iskrin prvi uz Pekovića\nNovi potpredsednik Upravnog odbora košarkaškog kluba Partizan je Milan Iskrin, a novi poslovni direktor Žarko Stijović, saopštili su crno-beli.


Vučić: Odluka EU o uvodjenju kovid pasoša bila bi skandalozna – Okvir\nVučić: Odluka EU o uvodjenju kovid pasoša bila bi skandalozna\nPredsednik Srbije Aleksandar Vučić izjavio je danas u Manami da bi eventualna odluka EU da omogući ulazak jedino onima koji su primili vakcine zapadnih kompanija bila skandalozna, ali i odlična za Srbiju.\nPosle razgovora s kraljem Bahreina Hamadom bin Isom al Kalifom, Vučić je televiziji Pink rekao da bi odluka EU o uvodjenju takvih kovid pasoša bila „veoma loša i skandalozna i suprotna najvažnijim evropskim vrednostima“. Naveo je da „ne veruje“ da EU može da donese takvu odluku, ali da bi ona imala „odlične strane“ za Srbiju.\n„Uveren sam da niko u Evropi ne misli stvarno da donese takvu odluku, ali ako se to desi, reći ćemo ‘Hvala, razumeli smo šta mislite o regionu i o našoj zemlji’, a naša zemlja će brzinom munje da ide napred“, dodao je Vučić.\nOn je rekao da bi u slučaju uvodjenja kovid pasoša pitao EU kako će da prime madjarskog premijera koji je primio kinesku vakcinu.\nNaveo je da bi Srbija u tom slučaju napravila laboratoriju za brze PCR testove i da bi izdavala rezultate za dva sata kako bi ljudi koji su primili kinesku vakcinu „mogli da idu gde god hoće po Evropi“.\n„Srbija će biti otvorena za sve, pozvaćemo 1,3 milijarde Kineza, oni neće moći da idu po Evropi, pozvaćemo 140 miliona Rusa, celu Latinsku Ameriku i celu Afriku, pa ceo Persijski zaliv, pa Tursku čiji gradjani takodje primaju kineske vakcine“, dodao je Vučić.\nŠtete od potresa u Hrvatskoj više od pet milijardi evra\nVrednost bitkoina premašila 60.000 dolara\nOdbijen prigovor, Karadžiću samica do kraja života ili smrt\nU Šumadijskom okrugu prvu dozu vakcine primilo 30 odsto stanovnika\nRaspisan konkurs za izbor Republičkog javnog tužioca\nSutra prvo izvlačenje igre „Uzmi račun i pobedi 2021“\nPromenljivo oblačno vreme s kišom i pljuskovima, temperatura do 23 stepena\nU Srbiji danas promenljivo oblačno vreme, mestimično sa kišom, pljuskovima i grmljavinom, saopštio je Republički…


Bivši proevropski predsednik Albanije Bujar Nišani umro u 56. godini - Svet - Dnevni list Danas\nPočetna » Svet » Bivši proevropski predsednik Albanije Bujar Nišani umro u 56. godini\nBivši proevropski predsednik Albanije Bujar Nišani umro u 56. godini\nFoto: AP Photo/Amel Emric, File\nNije saopšteno više detalja, ali je poznato da je Nišani pre mesec dana otišao u Nemačku na lečenje ozbiljne teške jetre.\nSadašnji predsednik, Ilir Meta, napisao je da će se Nišanija uvek sećati kao ličnosti sa retkim kvalitetima i lidera od integriteta koji je imao viziju.\n„Njegov doprinos Albaniji i demokratiji će biti upamćeni sa poštovanjem“, napisao je Meta o tom proevropskom političaru.\nNišani je rođen u Draču, diplomac Vojne akademije i Pravnog fakulteta, bio je univerzitetski nastavnik, a potom zvaničnik Ministarstva odbrane, poslanik i šef države od 2012. do 2017. godine. Sa 45 godina on je bio najmlađi izabrani predsednik Albanije i šesti od kraha komunizma u toj zemlji.\nKada je biran u Skupštini Albanije, podržali su ga samo poslanici Demokratske partije – stranke desnog centra, a opozicija je bojkotovala glasanje.\nPredsednika Albanije bira Skupština koja ima 140 poslanika.\nRegion • 01.06.2022. 15:33\nDan žalosti u Albaniji zbog smrti bivšeg predsednika\nPolitika • 13.05.2022. 17:30\nPredsednik Albanije Meta pozvao sve albanske insitucije da daju podršku učlanjenju Kosova u SE\nDruštvo • 23.12.2021. 18:55\nFehratović: Sandžak nije deo Velike Albanije


Šta nam donosi Nacionalni akcioni plan za primenu Rezolucije 1325 u Srbiji? - Tekstovi\nŠta nam donosi Nacionalni akcioni plan ...\nRezolucija 1325 jedna je od najvažnijih rezolucija UN u oblasti mira i bezbednosne politike i više od šezdeset zemalja sveta, među kojima je i Republika Srbija, izradilo je i sprovodi akcioni plan za njenu primenu. Šta je na političkoj agendi Vlade Srbije u vezi sa ženama, mirom i bezbednosti analizira istraživačica Beogradskog centra za bezbednosnu politiku Maja Bjeloš.\nFotografija: Wikipedia / Goldfinger\nTekst je sastavni deo jedanestog broja biltena rEUformator - informatora o poglavljima 23 i 24.\nRezolucija 1325 Saveta bezbednosti Ujedinjenih nacija - Žene, mir i bezbednost usvojena je 2000. godine da bi se naglasile štetne posledice oružanih sukoba na žene i devojke i istakao značaj uloge žena i ženskih organizacija u izgradnji mira i postkonfliktnom oporavku zemlje.\nKljučni razlog zbog kojeg Srbiji treba akcioni plan za sprovođenje Rezolucije 1325 je taj što je značajan udeo žena u Srbiji izložen diskriminaciji i različitim pretnjama po ličnu bezbednost što doprinosi osećanju ličnog straha i onemogućava njihovo puno učešće u demokratskim procesima i reformama, čime se otežava razvoj Srbije kao bezbednog i demokratskog društva za sve građane i građanke. Pored toga, žene su bile isključene iz slapanja mirovnih sporazuma i izgradnje mira nakon konflikta, a kažnjavanje nasilja prema ženama u ratu, kao i pružanje podrške žrtvama sa iskustvom rodno zasnovanog nasilja još uvek nije na zadovoljavajućim nivou.\nNacionalni akcioni plan 2017-2020\nVlada Srbije usvojila je drugi Nacionalni akcioni plan (NAP) za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2017-2020) u maju 2017. godine. Primena prethodnog akcionog plana za period 2010-2015. dovela je do povećanja broja žena u sektoru bezbednosti i u multinacionalnim operacijama, kao i do uspostavljanja rodnih mehanizama, poput savetnica za rodnu ravnopravnost. Pored toga, unapređena je multisektorska saradnja svih organa državne uprave, kao i saradnja organa državne uprave sa organizacijama civilnog društva i sa pojedinim međunarodnim organizacijama na primeni Rezolucije 1325 SB UN u Republici Srbiji. Zahvaljujući sprovođenju NAP-a, poboljšana je i medijska slika žena u sektoru bezbednosti.\nMeđutim, budući da je sprovođenje vladine politike bilo ograničeno na nacionalni nivo, efekti te primene nisu doveli do vidljivih promena u svakodnevnom životu običnih građana, žena i muškaraca u lokalnim zajednicama u smislu poboljšanja njihove lične bezbednosti ili uključivanja žena i ženskih organizacija u donošenje odluka u lokalnim zajednicama. Stoga se novi akcioni plan osvrće na potrebu unapređenja bezbednosti žena na lokalnom nivou, zatim potrebu veće uloge žena, ne samo u oružanim snagama ili policiji, već u lokalnoj zajednici (npr. u predstavničkim institucijama, štabovima za vandredne situacije, savetima za bezbednost itd) - što predstavlja deo suštinske političke reforme društva.\nNeke od tema koje akcioni plan obuhvata a važne su za lokalne zajednice jesu: sprovođenje obuka za žene radi unapređenja postupanja u kriznim i vanrednim situacijama; obezbeđivanje usluga, poput pravne zaštite i psihosocijalne podrške devojkama i ženama sa iskustvom rodno zasnovanog nasilja, posebno onih žena sa iskustvom nasilja u konflikta; edukacija društva radi prevazilaženja stereotipa i predrasuda prema ženama sa iskustvom nasilja u konfliktu uključujući migrantkinje, azilantkinje i žene izbeglice; sprovođenje istraživanja i prikupljanje rodno razvrstane statistike o položaju žena u lokalnim zajednicama i bezbednosnim pretnjama; oduzimanje vatrenog oružja počiniocima nasilja prema ženama, objektivno informisanje javnosti o seksualnom nasilju u konfliktu i njegovim posledicama.\nMeđunarodna primena Rezolucije SB UN 1325\nIako se radi o rezoluciji Ujedinjenih nacija, regionalne organizacije, poput Evropske Unije i Organizacije za evropsku bezbednost i saradnju (OEBS), usvojile su svoja dokumenta i definisale političku agendu u oblasti žene, mir i bezbednost kako bi podstakle svoje članice na primenu. Trenutno su 24 države u Evropi, od kojih su 17 članice EU, usvojile akcione planove (videti tabelu). U kontekstu evropske integracije, poštovanje načela nediskriminacije i uvođenje rodne ravnopravnosti u javne politike kao deo poglavlja 23 jedan je od uslova za prijem u članstvo EU. Od Srbije se kao buduće članice očekuje da se usklađuje sa politikama EU u ovoj oblasti. Krovni dokument u okviru Evropske unije u ovoj oblasti predstavlja Sveobuhvatni pristup EU primeni Rezolucije 1325 i 1820 o ženama, miru i bezbednosti, a usvojen je 2008. godine.\nEU zemlje koje su usvojile NAP\nCiklus primene NAP-a (link ka dokumentu)\nGodina usvajanja NAP\nVremenski period važenja NAP\n* Bugarska, Češka, Kipar, Grčka, Mađarska, Letonija, Luksemburg, Malta, Poljska, Rumunija i Slovačka nemaju još uvek NAP.\nDruge važne temeAkcioni planoviRodna ravnopravnostNediskriminacija\nPristupanje Evropskoj uniji: pogled na prava žena